<UL type=disc>
<LI>Mielőtt télen elindulunk, gondosan takarítsuk le az autó összes ablakát. Nem elegendő csak a szélvédőket jég- és hómentesíteni, hiszen sok koccanás azért következik be, mert az oldalirányú kilátás korlátozott volt. Elengedhetetlen a párátlanítás is, ezért a szélvédőtisztítás idején járatni kell a motort. Ez azért is hasznos, mert így induláskor már meleg az utastér, s nem kell viselni a vezetést akadályozó kabátot és a kilátásban esetleg zavaró sapkát.</LI></UL>
<UL type=disc>
<LI>Fékezésnél általános szabály, hogy egy téli gumiabronccsal felszerelt autó féktávolsága akár 50 százalékkal kevesebb lehet egy nyári abroncsú autónál. Ez azt jelenti, hogy bár a mi féktávunk rövidebb, a mögöttünk vagy előttünk haladóé viszont nem feltétlenül!!!</LI></UL>
<UL type=disc>
<LI>Általános szabály, hogy hóban vagy jégen mindig egy sebességfokozattal alacsonyobban közlekedjünk. Ha fékezéskor csúszni kezdünk, nyomjuk ki a kuplungot, mert ha a csúszás során korrigálni kell, egy lefulladt járműnek semmi esélye, az autó irányíthatatlanná válhat. </LI></UL>
<UL type=disc>
<LI>Ha nincs blokkolásgátló rendszer (ABS) a kocsiban, a sofőrnek pumpáló mozdulattal kell a féket használnia: amikor a kerekek megcsúsznak, vissza kell engedni kissé a pedált. A blokkolásgátló ezt elvégzi a vezető helyett, de a fékút így is hosszabb, mint száraz, meleg időben.</LI></UL>
<UL type=disc>
<LI>Oldalirányú csúszáskor mindig a csúszással ellentétes irányba kormányozva, kis gáz adásával korrigálhatunk.</LI></UL>
<UL type=disc>
<LI>Ha a kocsi fara megcsúszik, akkor a kitöréssel megegyező irányú ellenkormányzással kell korrigálni. Ha a kocsi orra csúszik a kanyar külső íve felé, akkor fékezés nélkül, gázelvétellel kell javítani.</LI></UL>
<UL type=disc>
<LI>Ha behavazott sávokat keresztezünk vagy váltunk, tartsuk biztosan a kormányt és enyhén lépjünk a gázra.</LI></UL>
<UL type=disc>
<LI>Éjszaka, sűrű hóesésben fárasztó és kimerítő a vezetés. Ilyenkor csak a sebesség csökkentése segít.</LI></UL>