<P>Jelenleg az alábbi változtatásokat sikerült elérni a rendelet módosításával kapcsolatban:</P>
<UL type=disc>
<LI>a 7,5 tonna alatti kistehergépjárművek 10%, az ennél nagyobbak - mivel ezek hétvégén nem közlekedhetnek – 20% kedvezményt kapnak az éves behajtási díjból;<BR><BR>
<LI>több övezet esetében is kombinált engedélyek kerülnek kialakításra 33%-os engedménnyel (Pest és Buda);<BR><BR>
<LI>legitimálják a jelenlegi ún. csápos rendszert, melyen keresztül a logisztikai szempontból fontos területek engedély nélkül megközelíthetőek lesznek; <BR><BR>
<LI>a rövidebb - akár egy napos - engedélyeket időarányos díjjal legitimálják;<BR><BR>
<LI>a belvárosban 3,5 t és 12 t között lesz néhány behajtási idõzóna;<BR><BR>
<LI>rövidül az engedélyek kiadási időtartama: rendeletileg 8 helyett 4 napra (a szóbeli ígéretek szerint ennél gyorsabban fog történni), május 1-jét követően pedig on-line kiadási rendszer kezd el működni;<BR><BR>
<LI>új ügyfélszolgálati iroda lesz a Bajcsy Zs. út 36. sz. alatt, illetve valahol az M0 körgyűrű mentén;<BR><BR>
<LI>az engedély-kiadás gyakorlatának megváltoztatása érdekében önálló képviselõi módosító indítvánnyal kezdeményezik az Országgyűlésben az Önkormányzati törvény módosítását.</LI></UL>