<P>Az alkoholtermékeknél nagy energiát fordítanak az azokat forgalmazó nagy- és kiskereskedelmi egységek ellenőrzésére, illetve az alkoholtermékeken alkalmazott vonalkódos zárjegyek meglévő számítástechnikai eszközökkel történő vizsgálatára.<BR><BR>A Vám- és Pénzügyőrség 2009-ben is kiemelt figyelmet fordít a dohánygyártmányok importjának ellenőrzésére, továbbá a közterületeken, piacokon, aluljárókban, alkalmi vásárokon, illetve a turisztikai szempontból kiemelt helyszíneken árusított illegális jövedéki termékek kiszűrésére. <BR><BR>Különösen nagy hangsúlyt fektetnek a <B>nem közösségi áruk</B> esetében az alábbiak vizsgálatára: vámeljárás alá vonásának megtörténte, a vámérték kimunkálása, az áruk tarifális besorolása, valamint a vámkedvezmények vagy vámmentességek igénybevételének jogszerűsége.<BR><BR>A környezetvédelmi termékdíj bevallásával, beszedésével és visszaigénylésével kapcsolatos adóztatási feladatok mellett a Vám- és Pénzügyőrség figyelmet fordít a hatósági felügyeleti ellenőrzések és az adóellenőrzések számának növelésére is.<BR><BR>Rendészeti szakterületen pedig az ellenőrzések legfontosabb célkitűzései közé tartoznak 2009-ben a határforgalomban érvényesítendő korlátozások és tilalmak betartásának ellenőrzése (pl. közlekedés biztonsági szabályok betartatása, kulturális javak védelme, pénzmosás elleni fellépés), illetve az illegális hulladékszállítások, a radioaktív anyagok illegális forgalma elleni fellépés.</P>