<p>Vasárnap életbe lépett a szegedi városvezetés azon rendelete, mely egységes össztömeg-korlátozási övezetekre osztja a csongrádi megyeszékhely belső területét. A városvezetés az elképzelés megvalósítását az M43-as autópálya elkészültéhez kötötte. Minthogy a Szegedet Makóval összekötő <a href="news/2011/04/26/Fellelegezhet_Szeged_-_elkeszult_az_autopalya">új sztrádát áprilisban megnyitották</a>, a nehéz járműszerelvények immáron észak felől meg tudják kerülni a várost.</p>
<p>Szegeden kétfajta korlátozott forgalmú övezetet alakítottak ki: középütt egy 3,5 tonna legnagyobb megengedett össztömegre vonatkozó zónát, valamint egy azt körülölelő 7,5 tonnás területet. A korlátozás alól a célforgalomban haladó tehergépjárművek mentesülnek.</p>
&nbsp;&nbsp;&nbsp; <a href="http://www.szegedvaros.hu/kozlemenyek/7222-teherforgalom-szabalyozas-2011.html">Zónatérkép a korlátozott forgalmú övezetekről&gt;&gt;</a>