Szeptemberi cikkünkben ismét történelmi léptékű eseményről adhatunk számot: hazánk engedélyt ad az NDK-ba visszatérni nem akaró keletnémet menekültek nyugati országokba való szabad távozására. Sor kerül továbbá a Nemzeti Kerekasztal-tárgyalások első szakaszának lezárására. De ekkor kerül be a hazai politikai köztudatba egy új fogalom is: az ún. „négy igenes népszavazás” kezdeményezése révén. Beszámolunk arról is, milyen évfordulóra emlékezett az egész világ ’89 e hónapjában és persze az elmaradhatatlan filmajánlóval is jelentkezünk.