<p>A maximalizálás nélkül 20-120 ezer forinttal növekvő tehergépjármű kötelező biztosítási díjak számos - már eddig is nehéz helyzetben lévő - vállalkozásnak okoznának újabb költségnövekedést - írja az Index.</p>
<p>Amennyiben a parlament a jelenlegi tervezetet módosítva 30 ezer forintban állapítaná meg a baleseti adó felső határát, akkor az adóból remélt 27 milliárdos bevétel mindössze 2 milliárd forinttal csökkenne.</p>
<p>A felső korlát bevezetése azért indokolt, mert a kötelező gépjármű felelősségbiztosításra tervezett plusz 30 százalékos balesti adó miatt&nbsp; újabb jelentős tétellel növekedne a fuvarozókat terhelő költségek köre. A tervezett biztosítási adó, a gázolaj növekvő jövedéki adója és a január elsejével tervezett minimálbér emelés a szállítási költségek újabb jelentős növekedéséhez, ezen keresztül pedig általános áremelkedéshez vezetne.</p>