<p><img style="border: 0pt none; float: right; margin-left: 8px; margin-right: 8px;" src="parameters/k-v/documents/oecms/2011/googleforg.jpg" alt="" width="350" height="314" />A közeljövőben a felhasználók - a korábbi forgalmi adatok alapján - akár már vasárnap este utánanézhetnek majd annak is, hogy néz ki egy tipikus kedd reggeli forgalom a használni kívánt útvonalon. Magyarország Európában a negyedik ország, ahol az egész országra kiterjedő közlekedési információ szolgáltatás elindul.</p>
<p>A Google Térképén megjelenített információ részben külső szolgáltatótól kapott - például GPS-szel felszerelt gépjárműflották mozgásából összesített -, illetve GPS-szel ellátott mobiltelefonokból származó anonim adatokra épülnek, melyek néhány percenként frissülnek. A Google különféle algoritmusai az adatokat szűrik, rendszerezik és összegzik, majd amennyiben az adott útvonalra vonatkozóan elegendő információ áll rendelkezésre, a forgalmi helyzetet láthatóvá teszik a Google Térkép “Forgalom” rétegén.</p>
<p>A közlekedési információk a Térképen mobil felhasználók számára is elérhetőek, a Google Térkép Mobilhoz szolgáltatásba integrálva. Ezen keresztül közvetlenül a mobiltelefonon tervezhető és változtatható az útvonal az aktuális forgalmi viszonyoknak megfelelően.</p>
<p><strong>Hogyan működik?</strong></p>
<p>A Google Térképen a jobb felső sarokban látható opciók közül a “Forgalom” réteget kiválasztva a főbb útvonalakat a térkép kiszínezi a pillanatnyi forgalmi viszonyoknak megfelelően. A forgalom és az elérhető adatok függvényében a különböző útszakaszok négy különböző színű jelzést kaphatnak, melyek azt jelölik, hogy az adott szakaszon mennyire gyors vagy lassú a haladás. Azokon az útvonalakon, ahol nincs színjelzés, nem áll rendelkezésre elegendő adat.</p>
<p><span style="text-decoration: underline;">A színek a forgalom erősségét jelzik:</span></p>
<p>Zöld: jó közlekedési viszonyok, a sebesség a megengedettnek megfelelő</p>
<p>Sárga: lassabb forgalom, sebesség a megengedett alatt</p>
<p>Piros: rossz közlekedési viszonyok, lassú forgalom vagy dugó</p>
<p>Piros/fekete: komoly torlódás, dugó.<br /> <br /></p>
<p>A szolgáltatás bevezetése (rolling out) folyamatos, hamarosan minden magyarországi felhasználónál megjelenik.<br /> <br /></p>
<p><em>Forrás: Google Magyarország Blog</em></p>