<p>Mivel a személyautók esetében nem történik változás, az ő D1 kategóriájukban a heti "matrica" 2975, a havi 4780, míg az éves 42 980 forintba kerül.</p>
<p>Újdonság, hogy a 3,5 tonnát meghaladó megengedett legnagyobb össztömegű autóbuszok és lakóautók januártól az újonnan bevezetendő B2 kategóriába tartoznak, és éves autópálya-használati jogosultságot is vásárolhatnak. A B2 kategória éves díja 199 975 forint, viszont a napi, a heti és a havi díja a D2 kategóriának felel meg - ez a kategória tart 3,5-7,5 tonnáig. Így a 7,5 tonnánál nem nagyobb tömegű buszok, és a lakóautók napi díja 3375, a heti 8255, a havi 13 970 forint. A 7,5 tonnánál nagyobb tömegű buszok mindig egy kategóriával alacsonyabb díjat fizetnek.</p>
<p>A D3 kategória 7,5-től 12 tonnáig tart, az ennél nagyobb tömegű járművek viszont már a D4 kategóriába tartoznak. A D2-D4 kategóriára éves autópálya-használati jogosultság nem vásárolható. A napi, heti és havi jogosultságok is automatikusan lejárnak jövő év június 30-án, mivel akkortól használatarányos útdíjat kell fizetni az e kategóriákba sorolt járművek után.</p>
<p>Ha az arra jogosult szerv - a közút lezárása miatt - fizetős autópályát jelöl ki terelőútnak, azon díjfizetés nélkül lehet haladni az első lehajtóig. Ha a terelésre jogosult ennél hosszabb haladást ír elő az autópályán, akkor addig érvényes a díjmentesség.</p>
<p>A rendelet részletezi azt, hogy az eladott autón lévő autópálya-használati jogosultságot miképpen lehet átvinni az új autóra.</p>
<p>Aki rosszul adta meg a jogosultság megvásárlásakor a rendszámát, legfeljebb három karaktert utólag kijavíthat. Ennek is részletesebbek lettek a szabályai. A javítás határideje a jogosultság kezdetétől számított 60 nap vagy a pótdíjfelszólítás kézhezvételétől számított 30 nap. Egy karakter kijavítása 1470 forintba kerül - ez sem változott.</p>
<p>További részletes tájékoztatást az autópálya-használati díjakról: <a href="http://autopalya.hu/Root/Autopalya-HU/02Ematrica/01Dijtablazat2013" target="_blank">autopalya.hu</a></p>
<p><i>Forrás: MTI</i></p>
<p><br /><img data-pnfileid="915" width="160" height="62" alt="" src="parameters/k-v/documents/oecms/2012/mti_hirfelhasznalo.jpg" /></p>