<p>Az M43-as autópálya új kétszer kétsávos, burkolt leállósávos szakaszán három csomópont és két vasúti felüljáró épül. Az új útszakaszon két pihenő is létesül, egy egyszerű a Krak-érnél, illetve egy egyoldali komplex autópálya-pihenő Kövegynél. Az építkezés 2014 szeptemberében fejeződik be.</p>
<p>Az M43-as autópályához kapcsolódó román sztrádaszakasz várhatóan nem készül el a tervezett 2014-es határidőre. Arról jelenleg is egyeztetések folynak, hogy szükséges-e határátkelőhely kialakítása az autópályák találkozásánál a román-magyar határon, mivel Románia jelenleg még nem tagja a schengeni övezetnek.</p>
<p><em>Forrás: MTI</em></p>