<p>Az OECD (Gazdasági Együttműködési és Fejlesztési Szervezet) nagyon borúlátó előrejelzést adott közre, mely szerint 2030-ig további 40%-kal fog nőni a közlekedés okozta szén-dioxid kibocsátás.</p>
<p>&nbsp;A közlekedés részaránya a teljes szén-dioxid-kibocsátáson belül igencsak számottevő, 23 százalék. Ezen belül pedig a személygépkocsik, a teherautók és a buszok a legnagyobb szennyezők, az OECD számításai szerint különösen nagy a kisteherautók szerepe. A kutatók a legnagyobb kibocsátás-növekedést ugyanakkor a vízi és légi közlekedés terén regisztráltak.</p>