A szlovák belügyminisztérium és a közlekedésrendészet már évek óta tervezi, hogy nagyobb sebességet engedélyez az autósoknak, a konkrét lépések egyelőre elmaradtak, így még mindig csak maximum 130-cal hajthatunk a szlovák pályákon is ugyanúgy, mint a legtöbb európai országban.<br />Idén azonban a jelek szerint megtörténhet, hogy két autópálya-szakaszon, egy 14,5 kilométer és egy 10 kilométer hosszún már megengedett lesz a 160 km/órás sebesség, és a tervekben szerepel egy harmadik szakasz is, Kelet-Szlovákiában.<br />Ahhoz, hogy a feltételek adottak legyenek, számos fejlesztésre is szükség van, például magas kerítést kell kiépíteni az út mentén, és az útburkolatnak is alkalmasnak kell lennie az igénybevételre. A szakértői elemzést - mely alapján engedélyezhetik ezt a hajtási sebességet – március végéig fejezik be.