<P>A rendezvényen a miniszterek személyesen is vezethettek 25,25 méter hosszú szerelvényeket, ugyanis a tanácskozás egyik témája ezek engedélyezése volt az Unióban. Szóba került az oktatás fontossága is, hiszen a jól képzett és a kevésbé jó sofőrök vezette járművek üzemanyag-fogyasztása közötti különbség a húsz százalékot is elérheti. <BR>Az európai nemzetközi fuvarozásban a tehergépjárművek évente jellemzően 60-70 ezer liter gázolajat használnak fel, ennek húsz százaléka 12 ezer liter. Vagyis az üzemanyag-fogyasztás csökkentése számottevően hozzájárul a környezeti hatások enyhítéséhez. </P>
<P>Felvetődött, hogy a fuvarozók örülnének a szabadabb kabotázsnak (=egy országon belüli, de nem ott honos cégek által végzett szállítás), ezáltal ugyanis több visszfuvarhoz jutnának. Ha lazábban szabályoznák a kabotázst, 20-30 százalékkal javulhatna a járművek kihasználtsága.</P>
<P>Forrás: Magyar Közlekedés</P>