<P>A különböző műholdas gépjárműkövető rendszerek természetesen eltérhetnek egymástól, de általában elmondhatjuk, hogy a fuvarozásban bevezetett rendszerek segítségével az alábbi adatokat határozhatjuk meg a járművekről:</P>
<P>· Pontos földrajzi pozíció <BR>· Sebesség <BR>· Futott kilométer GPS alapján <BR>· Gyújtás ki-, bekapcsolás <BR>· Tengelynyomás* <BR>· Fordulatszám* <BR>· Vízhőmérséklet* <BR>· Elfogyasztott összes üzemanyag<BR>· Pillanatnyi, vagy átlagfogyasztás</P>
<P>A fuvarozó és szállítmányozó cégek egyszerűen és gyorsan meg tudják állapítani, hol jár az autó, hány liter gázolaj van a tartályban, milyen átlagsebességgel halad, és mennyi a jármű által megtett út hossza. A gépjárművezető azonosítására alkalmas mágneses kulcs segítségével, és a gyújtás ki- és bekapcsolás ellenőrzésével figyelhető a menetidő és a pihenőidő betartása. <B>Csökkennek az üresen futott kilométerek,</B> a <B>kommunikációs költségek,</B> valamint <B>megtakarítás jelentkezik a gépjármű üzemeltetés és az adminisztráció területén.</B></P>
<P><B>Számos biztonsági jelzőfunkció is létezik:</B></P>
<P>- <B>Sofőr azonosítása:</B> az azonosítatlan sofőr által vezetett gépjárműről azonnal riasztás érkezik a diszpécserhez biztonsági ellenőrzés céljából.<BR>- <B>Kijelölt útvonal vagy körzet elhagyása</B> esetén a rendszer automatikus üzenetet jelenít meg a diszpécsernél.<BR>- <B>Ajtónyitás-érzékelés</B>: egy mechanikus kapcsoló segítségével a rendszer érzékeli az ajtónyitást, amely szöveges üzenet formájában jelenik meg a kezelőfelületen .<BR>- <B>Biztonsági akkumulátor</B>: amennyiben lopás esetén a gépjármű akkumulátorát kiiktatják, a rendszer a saját biztonsági akkumulátorával tovább üzemel. Egy kiegészítő elektronika segítségével a rendszer biztonsági módra vált, leválasztja a jármű többi elektromos fogyasztóját, és értesíti a diszpécserközpontot az eseményről.<BR>- <B>Jelkimaradás</B> esetén riasztás a központban: amennyiben a készülék nem ad jelet a beállított időintervallum alatt, automatikusan üzenetet küld a diszpécsernek a hiba észleléséről. (GSM és GPS blokkolás elleni védelem.)</P>
<P>A K&amp;V honlapján ősztől partnereink számára elérhető lesz egy ügyfélkapu, ahol felhasználónévvel, jelszóval és azonosítószámmal bármikor nyomon követhetik a rakományukat szállító jármű aktuális helyzetét. </P>