<P><B>A kutatás során kilenc európai ország összesen 9000 gépjárműsofőrét kérdezték meg</B>, amelyből kiderült: az európai gépjárművezetők (63%-a) saját bevallása szerint hajlamos a sebességkorlátozások túllépésre, 41%-uk étkezik vezetés közben, s körülbelül 45%-uk, azaz a megkérdezettek közel fele nyilatkozott úgy, hogy megtörtént már vele, hogy vezetés közben „kikapcsolt” és elvesztette koncentrációs képességét. <BR><BR>A kutatás keretében azt is kimutatták, hogy a megkérdezettek több mint fele (67%) tudatában van a kamionsofőrök körében létező íratlan ‘közúti biztonsági kódnak’, illetve 63% állítja, hogy olykor maga is él olyan, a kamionsofőrök körében érvényes szokásokkal, mint pl. villantással jelezni, hogy az éppen előzést végző járművet maguk elé engedik. Ennek ellenére <B>a megkérdezettek 65%-a úgy véli, hogy a kamionsofőrök veszélyeztetik az útbiztonságot, viszont kb. tízből négy (38%) úgy gondolja, hogy a biztonságos közlekedés terén mindannyian tanulhatunk egy-két dolgot a kamionvezetőktől. <BR></B><BR>Sajnálatos azonban, hogy <B>a megkérdezett európai gépjárművezetők mindössze HÁROM százaléka tudta, hogy a megrakott kamion féktávolsága 80 Km/h-s sebességénél 45 méter. <BR></B><BR><B>A Scania közútbiztonsági kutatásból ezen felül az is kiderül, hogy: <BR></B><BR>• Az olasz járművezetők hajlamosak leginkább az autópálya középső sávján autózni, amely tényt ötből egy ismer be. <BR><BR>• Vezetési gyakorlat terén az angol gépjárművezetők vélik a leggyakorlottabbnak magukat, hisz 96%-uk tartja jó sofőrnek magát – míg a megkérdezett lengyel járművezetők egyharmada értékelte bizonytalannak vezetési stílusát, ami a kísérletben résztvevő országok közül a legkisebb arányt jelenti. <BR><BR>• A német járművezetők hajlamosak a leginkább a vezetés közbeni étkezésre, s a többi országgal összehasonlítva, ők használják legkevesebbszer az irányjelzőket. <BR><BR>• A megkérdezettek negyede vallja, hogy tud a kamionsofőrök íratlan „közúti biztonsági kódjáról”, mely fokozza az autópályák és közutak biztonságát. <BR><BR><B>A Magyarországon végzett felmérés a főbb konklúziói a következők lettek: <BR><BR></B>• A tehergépkocsi-vezetők többsége azt javasolja a biztonságos vezetés érdekében a nem teherautót vezetők számára, hogy legyenek figyelmesebbek, türelmesebbek, használják a biztonsági övet és a visszapillantó tükröt, illetve tartsák be a sebességhatárokat és fordítsanak nagyobb figyelmet a megfelelő követési távolságra. <BR><BR>• Egy hosszabb utazás alkalmával a sofőrök legszívesebben amerikai színésznőket, magyar humoristákat illetve autóversenyzőket választanának útitársnak. <BR><BR>• A pilóták tapasztalatai alapján legszívesebben hegyvidéki tájakon, Dél-Franciaországban és a spanyol tengerparton vezetnek. <BR><BR>• Az utazás során a legkedveltebb ételek közé tartozik a gyros, hamburger, szendvics illetve a magyaros ételek. <BR><BR>• A teherautón kívül kedvenc közlekedési eszköznek a saját személyautó bizonyult. <BR><BR>• A teherautót nagy többségben kabalákkal, dekorációs lámpákkal és matricákkal teszik egyénivé a sofőrök.</P>
<P>Forrás: <A href="http://www.tranzit.hu/index.php?link=news/news.php&amp;newid=9017" target=_blank>Tranzit</A></P>