<P>2008. december 1-jét követően már csak legfeljebb 16 liter sör hozható be adómentesen, fordítva változott viszont a mennyiségi korlát a szőlőboroknál, itt a korábbi 2 liter helyett a továbbiakban már 4 liter hozható be anélkül, hogy adót kéne utána fizetnünk.</P>
<P>Ugyanakkor nem változnak az egyéb alkoholtermékek adómentesen behozható mennyiségére vonatkozó rendelkezések: 22 tf % felettiekből 1 liter, 22 tf % alattiakból 2 liter, pezsgőkből, köztes alkoholtermékekből és egyéb borokból 2 liter, valamint az üzemanyagokból továbbra is az eddigi mennyiség hozható be (szabványos üzemanyagtartályban lévő mennyiség és kannában 10 liter).</P>
<P>Változatlanul érvényben marad az a rendelkezés is, miszerint a belföldre lépés napján 17. életévét betöltött utas nem hozhat be adómentesen jövedéki terméket.</P>
<P>Az adómentességi értékhatárok összege azonban teljes mértékban megváltozott. Az utasonként adómentesen behozható áruk maximális vámértéke 2008. december 1-jét követően nem haladhatja meg a 300 eurót (75000 Ft), a légi úton érkező utasok esetén a 430 eurót (108000 Ft), míg a 15 év alatti utasok esetén – a beutazás módjától függetlenül – a 150 eurót (38000 Ft). Mivel az említett összegek közösségi és nemzeti szinten egyaránt euróban kerültek meghatározásra, az adómentességi értékhatárt minden évben az október 1-jén közzétett hivatalos forint/euró átváltási árfolyam alkalmazásával, ezer forintra kerekítve kell kiszámolni.</P>