<P>Az Állami Autópálya Kezelő Zrt. értékesítési adatai szerint 2008 első tizenegy hónapjában idén összesen 12 százalékkal több úthasználati jogosultságot vásároltak mint a 2007-es év hasonló időszakában. </P>
<P>A legszembetűnőbb emelkedés az éves matricák eladásában figyelhető meg. Ebből 17 százalékkal többet vásároltak meg idén a tavalyi évhez képest. 12 százalékkal nőtt a négy napos és 8-cal a havi e-matricák értékesítése is. Egyedüli kivételt a heti matricák jelentenek, ahol 7 százalékkal esett vissza a forgalom a tavalyi esztendő hasonló időszakának adataival összehasonlítva.</P>
<P>Meghozta eredményét a 2008. január 1-től bevezetett, a kétkerekű motorok számára féláron vásárolható négynapos matrica. Ebből közel háromszor annyit vásároltak a motorosok, mint az előtte érvényben lévő ’teljes árú’ matricából.</P>
<P>Egyre többen vásárolnak virtuális úton is (internet, mobiltelefon) e-matricát. Ezeknek az eladásoknak a nagysága 50 százalékkal volt több az előző évhez képest.</P>