<P>A 2007. február 15-e óta hatályban lévő regisztrációs adóról szóló törvény alapján az eddig pozitívan elbírált kérvényen felül – a becslések szerint – még mindig hátra van 73 ezer eset, ami 8-10 milliárd forintnyi visszatérítést foglal magában.</P>Az összeget azok igényelhetik vissza, akik 2004. május elseje és 2005. december 31-e között vásároltak használt személygépkocsit, melynek forgalomba helyezése miatt fizették meg a regadót. Olyan jármű után is visszaadják a pénzt, amelyet kereskedőtől vagy belföldi tulajdonostól vásároltak már forgalomba helyezve, s amelynek ára a regadót is magában foglalta. <BR>Ekkor az igényléshez a kereskedőtől származó, az áthárított adó összegét részletesen tartalmazó számlára is szükség van a sikeres visszatérítés érdekében. A regisztrációs adó részleges visszatérítésére vonatkozó kérelmeket 2007. augusztus 13-ig lehet benyújtani. A késve érkező kérelmeket a vámhatóság érdemi vizsgálat nélkül el fogja utasítani.