<p><img data-pnfileid="1099" width="1565" height="1173" alt="" src="parameters/k-v/documents/oecms/Hirlevel_2014/december/angolutdij.jpg" style="width: 400px; height: 267px;" title="" /></p>
<p>A logisztikai szakma véleménye szerint az EKAER jelenlegi állapotában még nem alkalmas az éles üzemre, mivel nem egyértelműek a jogszabályi megfogalmazások, sok a tisztázatlan szakmai kérdés és a működési bizonytalanság. Megfelelő tesztidőszak nélkül nem látható, hogy az EKAER hogyan fogja teljesíteni a kitűzött kormányzati célokat. Ezért a logisztikai szakma indokoltnak tartja a türelmi időszak meghosszabbítását további két hónappal, és arra kérik a kormányzatot, hogy a tesztidőszak tapasztalataira építve a szakmával együttműködésben egy olyan komplex rendszert hozzon létre, amely nem okoz jelentős többletadminisztrációt, több adóbevételt generál és növeli az ország versenyképességét.</p>
<p>A kormány nem késlekedett sokat a válasszal, mint az a Nemzetgazdasági Minisztérium honlapjára nemrég feltett hírből kiderül, a kabinet a piaci szereplők javaslataira figyelemmel 2015. március 1-ig meghosszabbította az online árukövető rendszer próbaüzemét. A NAV revizorai, pénzügyőrei az év első két hónapjában ellenőriznek, de ezek fő célja február 28-ig a tájékoztatás. Az adóhatóság munkatársai a mulasztókat figyelmeztetik, március 1-ig azonban nem szabhatnak ki mulasztási bírságot. A vállalkozások a próbaüzem végéig mentesülnek a kockázati biztosíték megfizetése alól is.</p>
<p>A tárca közleményében arról is tájékoztat, hogy a piaci szereplőktől beérkező észrevételek és javaslatok, valamint &nbsp;a próbaüzem első két hónapjának tapasztalatai alapján megvizsgálják a jogszabály módosításának lehetőségét és szükségességét. Azoknál a kérdéseknél, panaszoknál, amelyek orvoslása csak jogszabály-módosítással lehetséges, a minisztérium javasolni fogja az Országgyűlésnek a törvény módosítását.</p>
<p>Forrás:magyarkozlekedes.hu</p>