<p>A Fraunhofer intézet digitális-orvosi-eszköz-kutató részlege egy olyan szerkezet fejlesztésére adta a fejét, ami az elalvás előtt figyelmeztetné és ébren tartaná a vezetőt. A több autógyártóval is kapcsolatban álló kutatócsoport által kifejlesztett „Eye Tracker” a szem mozgását figyeli, és abból következtet az elalvás jeleire. A szerkezet a szemet figyelő kamerából áll. A készülékek háromdimenziós képet képesek alkotni a sofőr szeméről és ez alapján értékeli a fáradtság mértékét. A megfigyelt ebből persze semmit nem vesz észre, mivel a kamerák infravörös fény alapján tájékozódnak, az emberi szem pedig ezt nem észleli. Az infravörös fény további előnye, hogy a rendszer sötétben és akkor is működik, ha a vezető - akár tükrös - napszemüveget hord.</p>
<p>A szerkezet lényege az lenne, hogy amennyiben a szem és a szemhéj már lassabban mozog, fény és hangjelzésekkel, illetve erősen rezgő kormánykerékkel jelezne. Bár a már említett prototípus még igencsak furcsán néz ki, egyelőre nagy objektívekkel és tetemes mennyiségű kiegészítő eszközzel működik csak, a fejlesztők optimisták. A későbbi változatok működhetnek akár a mobiltelefonoknál már bevált méretű lencsékkel is, melyeket már sokkal diszkrétebben el lehet helyezni az utastérben.</p>