<P>Azaz jóval hamarabb összejön a 18 pont, amiért fél évre visszavonják a jogosítványt, plusz utánképzésre kell menni. Egy pont a jobbra tartási kötelezettség megsértése és a záróvonal átlépése. Kettő ponttal a kanyarodási szokások megsértését, a biztonsági öv be nem kötését, a kereszteződésben való megállást „jutalmazzák”.</P>
<P>Három pontot hoz a kézben tartott mobiltelefon, vagy az irányjelzési szabályok megsértése, de a szabálysértések többségéért 4-5 ponttal jutalmaz bennünket a hatóság. Lehet ennél többet is kapni, de az már nem szabálysértési, hanem bűncselekményi kategória: 9-9 pontot adnak a segítségnyújtás elmulasztásáért, veszélyeztetésért, baleset okozásáért, ittas járművezetésért, járművezetés tiltott átengedéséért, cserbenhagyásért.</P>
<P>Változozz az elévülési idő is: a kapott pontok korábban két évig éltek, most három évig kell velük számolni. Három év után a kapott pont törlődik.</P>
<P>Az sem mindegy, hogy ha nem lehet tudni, ki hajotta az autót adott időben, akkor a szabálysértésért az üzemben tartó felel. A lehkisebb kiszabható büntetés májustól 30 ezer forint, de például egy lakott területen 81 kilométeres sebességgel hajtó személyautó sofőrje már 60 ezret, egy piros lámpán áthaladó 100 ezret fizet.</P>
<P>A legnagyobb tétel 300 ezer forint, ezt például lakott területen kívül 150 százalékot meghaladó gyorshajtással, azaz pl. 140 kilométeres sebességgel ki lehet érdemelni.</P>
<P>Fontos, hogy sem a pontok, sem a büntetési tétel kiszabása esetén a rendőrnek nincs mérlegelési joga. Akit rajtakapnak, nem tudja ’kidumálni’ magát. A sebességmérő mutat egy értéket, s a rendőr a táblázat alapján állapítja meg a bírság összegét.</P>
<P>&nbsp;</P>