<P>A Bizottság még ebben az évben tárgyalásokat kezdeményez az európai és ázsiai autógyártókkal annak érdekében, hogy az eCall és az elektronikus menetstabilizáló (ESC) minden autóban alapfelszerelés legyen. Ezenfelül felszólítja azokat a tagállamokat, melyek még nem írták alá az eCallról szóló egyetértési megállapodást, hogy az év végéig pótolják mulasztásukat (Magyarország sincs egyelőre az aláírók között).</P>A bizottság szerint akár 2500 ember életét is meg lehetne menteni, ha minden autó fel lenne szerelve ezzel az európai segélyhívó-rendszerrel. <BR><BR>Az elektronikus menetstabilizáló (ESC) a testület számításai szerint évente 4 ezer életet menthetne meg, és 100 ezer ütközést el lehetne kerülni vele. Éppen ezért Brüsszel még az idén egyeztetést kezd arról, hogy felgyorsítsák a közép- és kiskategóriás gépjárművek felszerelését ezzel az eszközzel.