<P>A vádak szerint a Belső Mongólia és Sanhszi tartomány határa közelében található bányavállalatok elhordták a talajt is a Ming-korszakban (1368-1644) épült falszakasz közeléből, és valóságos kis szénhegyeket halmoztak a világ egyik leghíresebb látványossága köré.<BR><BR>"A szénszállító teherautók számára hatalmas réseket vágtak a Nagy Falon, hogy ne kelljen kerülniük és útdíjat fizetniük" - számolt be egy helyi újság.<BR>Kínában tavaly októberben félmillió jüan (12 millió forint) bírságra ítéltek egy építési vállalatot, amelyik Belső Mongóliában a Nagy Falon keresztül épített autópályát.<BR>A 6400 kilométer hosszú Nagy Falhoz évente tíz millióan látogatnak el - igaz, legtöbben a Peking közelében lévő tíz kilométeres szakaszt keresik fel.<BR><BR>Az UNESCO 1987-ben nyilvánította a világörökség részének a falat, amelyet évszázadokon keresztül építettek, s amelyet folyamatosan rongál a természet meg az emberek, akik építőanyagnak hordják szét.</P>
<P>Forrás: inforadio.hu</P>