<p><b>Változás jó irányba</b></p>
<p>Az új címkézési rendszert úgy alakították ki, hogy számos előnnyel járjon mindannyiunk számára: javítja a közúti biztonságot, elősegíti a hatékonyabb üzemanyag-megtakarítást, valamint mérsékli a környezetre tett káros hatást.</p>
<p><b>Egy gyors rápillantás</b></p>
<p>Mostantól képes lesz a gumiabroncsokat 3 alapvető kritérium alapján összevetni:</p>
<p>-        Üzemanyag-fogyasztás (mivel bármilyen hihetetlen, de minden ötödik tanknyi üzemanyagot a gumiabroncsok fogyasztják el)</p>
<p>-        Tapadás nedves úton (kulcsfontosságú biztonsági tényező)</p>
<p>-        A gumiabroncs külső zaja (a gumiabroncsaink úton való gördülésének zaja, a járművön kívülről hallgatva)</p>
<p>Az új törvény a 2012. július 1-jén vagy azt követően gyártott új személygépkocsikra, kisteherjárművekre, tehergépkocsikra, buszokra és távolsági buszokra felszerelt összes gumiabroncsra is vonatkozik.</p>
<p>Az új címkézési rendszer sokat segít a vásárlási döntések meghozatalában, hiszen az említett két kulcs kritérium egymás rovására tud csak érvényesülni. Az alacsony gördülési ellenállású gumi ugyanis kevesebb benzint emészt fel, így környezetbarátabb, de eközben gyengébb tapadási képességekkel rendelkezik.</p>
<p><b class="kenyerpiros">A címkék a gumiabroncs alábbi adottságainak összehasonlításában segítenek majd: </b></p>
<p><img width="150" height="225" alt="gumi_1.jpg" src="parameters/k-v/documents/oecms/OE-News/2012.06.22_355/gumi_1.jpg" style="border: 0px none; float: left; margin-left: 10px; margin-right: 10px;" data-pnfileid="895" /><b>1. Üzemanyag-takarékosság összehasonlítása </b></p>
<p>1. Az ábra segítségével megtekintheti, milyen teljesítményt nyújt egy adott gumiabroncs az üzemanyag-megtakarítás tekintetében.</p>
<p>2. Az üzemanyag-hatékonyság osztályozása A-tól (a leghatékonyabb) a G-ig (a legkevésbé hatékonyabb) terjed</p>
<p>Megtakaríthat akár 300 eurót vagy 80 liter üzemanyagot a gumiabroncsok teljes élettartama során. Ez A-osztályú abroncsokkal felszerelt, 80 km/h sebességgel haladó gépkocsira vonatkozik – az ilyen gépkocsi 7,5%-kal kevesebb üzemanyagot használ fel, mint a G-osztályú abroncsokkal felszerelt gépkocsi.</p>
<p>&nbsp;</p>
<p><img width="150" height="227" alt="gumi_2.jpg" src="parameters/k-v/documents/oecms/OE-News/2012.06.22_355/gumi_2.jpg" style="border: 0px none; float: left; margin-left: 10px; margin-right: 10px;" data-pnfileid="896" /><b>2. Nedves úton való fékezés összehasonlítása</b></p>
<p>Ez az ábra a gumiabroncsok osztályozását mutatja a nedves úton való fékezés hatékonysága alapján. A teljesítmény az A-osztálytól (a legbiztonságosabb, a legrövidebb távolságon belül megálló) a G-osztályig (a legkevésbé biztonságos, a leghosszabb féktávolságokkal) terjed.</p>
<p>Akár 4 autóhossznyival rövidebb féktávolság. Az A-osztályú gumiabroncsokkal felszerelt, 80 km/h sebességgel haladó gépkocsi megállási távolsága akár 18 méterrel vagy 30%-kal rövidebb1 lehet a G-osztályú abroncsokkal felszerelt gépkocsi megállási távolságánál.</p>
<p>&nbsp;</p>
<p>&nbsp;</p>
<p><img width="150" height="225" alt="gum_3.jpg" src="parameters/k-v/documents/oecms/OE-News/2012.06.22_355/gum_3.jpg" style="border: 0px none; float: left; margin-left: 10px; margin-right: 10px;" data-pnfileid="894" /><b>3. A külső zajszint összehasonlítása</b></p>
<p>Az ábra a gumiabroncs zajszintjét mutatja decibelben (dB). A 3 zajszint jelből álló piktogram azt mutatja, hogyan viszonyul ez a szint a jövőbeni európai határértékekhez. A gépkocsin kívül hallható zaj nem feltétlenül van összhangban a gépkocsi belsejében hallható zajjal.</p>
<p>3 zajszint jel = magas zajszint, de megfelel a jelenlegi EU-szabályoknak</p>
<p>2 zajszint jel = átlagos zajszint, a jövőbeni határérték és az alatt 3 dB közötti tartomány</p>
<p>1 zajszint jel = alacsony zajszint, több mint 3 dB értékkel a jövőbeni határérték alatt</p>