<p>Gábor élménybeszámolója sok izgalmat és tanulságot mutatott meg számunkra. Elmondása szerint az óceánon nagyon hamar kiderül, hogy milyen az ember fizikai állapota, tudása és hogyan képes megoldani egyedül egy helyzetet. Egy ilyen út során az ember jobban átlátja sorsát és a szárazföldi világ sokkal egyszerűbbé, logikusabbá válik.</p>
<p>Az óceánon más megvilágítást kap életünk. Ráébredünk arra, hogy a természettel nem lehet harcolni, csak együtt lehet működni vele. Szembesülünk azzal, hogy mindenki saját életének a kovácsa. Az óceánon a cselekedeteknek a következménye azonnal megjelenik. Problémák a vízen és a szárazföldön is jönnek, a kérdés csak az, hogyan tudjuk azokat megoldani.</p>
<p>A siker záloga az, hogy mindig a célt kell szem előtt tartani és keresni kell az új utakat.</p>
<p>Gábor útmutatást adott mindannyiunk számára:<br />"Mindenkinek megvan a saját óceánja, amelyen saját magának kell átkelnie."</p>
<p style="text-align: center;"><img width="500" height="408" alt="rako_n.jpg" src="parameters/k-v/documents/oecms/OE-News/2012.06.22_358/rako_n.jpg" data-pnfileid="898" /></p>
<object type="application/x-shockwave-flash">
</object>