<p>Január elsejével megszűnt a négynapos matrica, azóta a legkisebb tétel a 10 napos változat, ami jelenleg 2975 Ft-ért kapható. Ennek köszönhetően február közepéig, az év első másfél hónapjában ötödével kevesebb e-matrica fogyott itthon, mint egy évvel korábban. A korábbi években 950 000 darab négynapos matricát vettek az autósok az év ugyanezen időszakában, míg a változtatást követően a korábbi négynaposnál kétszer drágább heti e-matricából 736 000-et vásároltak, az egy évvel ezelőtti mennyiséggel szemben.</p>
<p>Az állam ennek ellenére mégis jó üzletet csinált, mivel a rafinált áremelésnek köszönhetően 2,2 milliárd volt az idei bevétel, az egy évvel ezelőtti 1,8 milliárddal szemben.</p>
<p>A változtatás leginkább azokat az autósokat érinti, akik csak alkalmanként, egyszeri út miatt hajtatottak eddig rá a pályára. Ők ezután háromszor is meggondolják, hogy érdemes-e háromezer forintért megvenni a matricát. A válasz pedig ok esetben az, hogy nem. A kérdés csak az, hogy az emiatt a főutvonalakon, városokban, falvakban újra megnövekedett forgalom, és az abból származó kényelmetlenségek, nem beszélve a nagyobb baleseti kockázatról, szintén ennyire jó üzlet lesz-e az államnak.</p>