<P>A NIF Zrt. májusban köti meg a szerződést azzal a kivitelezővel, amelyik a legjobb ajánlatot teszi a Szegednél jelenleg véget érő pálya új szakaszának megépítésére Makóig. Júniusban pedig már el is kezdhetik a kivitelezést. Akárcsak az M5-ösnél, itt is egyszerre, az összes szakaszon zajlanak majd a munkálatok: a Tisza-híddal például 28 hónap alatt készülnek el, vagyis két nyár áll a hídépítők rendelkezésére. A kétszer kétsávos autópályához még egy 7 kilométer hosszú főutat, a 43-ashoz vezető úgynevezett lekötést is építenek Makónál. A teljes szakasz a tervek szerint 2010 augusztus végére készülne el.</P>