<p>Az emelés érinti az A12-es autópálya speciális szakaszát is. A 75 kilométeres pályarészen, Kufstein és Innsbruck-Amras között idén január óta kell pótdíjat fizetni. Itt jóval nagyobb mértékű lesz a változás, az amúgy is húzósabb úthasználat jövőre 15%-al, 2015-ig pedig még ezen felül 10%-al drágul majd. Az Asfinag elmondása szerint ez a plusz bevétel a Brenner-alagút finanszírozására megy majd el. Az általános emelést pedig az inflációval magyarázta az útkezelő, az emelés mértéke is csak ennek megfelelő, nem több.</p>
<p>A számítási módszer – tengelyek száma, Euro-besorolás, megtett kilométerek száma – nem változik. A 3,5 t megengedett legnagyobb össztömeget meghaladó járműveket tengelyszámuk alapján három kategóriába, a GO-Box-on lementett EURO emissziós osztálytól függően pedig négy tarifacsoportba (A, B, C, D) sorolják be, s ez alapján szabják ki az úthasználati díjat.</p>