<p>Az  eset Bamberg közelében történt az A70-es országúton, amikor is egy  személyautót vezető hölgy előzés közben elvesztette uralmát gépjárműve  felett. Először hősünk, a 34 éves Bernd Appelmann teherautójának  pótkocsijába, majd az utat övező palánkba csapódva. Miután a kocsi  kipörögte magát, a teherautó-sofőr azonnal segítséget hívott, majd mivel  a személyautóból füst szállt fel, odarohant a roncshoz. A 22 éves női  vezető magánál volt, őt könnyedén kisegítette a romokból, a hátsó ülésen  helyet foglaló, 15 hónapos kisgyermek azonban beragadt.<br />Az  autó oly mértékben deformálódott, hogy a hátsó ajtókat nem lehetett  kinyitni, így a teherautós a jobb első ajtón keresztül menekítette ki a  babát. A lélekjelenléten és a gyorsaságon múlt mindkét utas élete,  ugyanis a füstből hamarosan lángok lettek és a kocsi porig égett.  Berndnek köszönhetően azonban mindenki komoly sérülés nélkül megúszta az  esetet.<br /><br />Tettéért  meg is kapta a május havi “országutak hőse” díjat, melyet a  németországi GoodYear és az Automobilclub von Deutschland (AvD)  szervezésében adnak át minden hónapban. Más máskor is előfordult, hogy  ezt a címet tehergépjármű sofőr kapta meg, hasonlóan hősies  cselekedetéért.</p>
<p>Forrás: kamionhirek.hu</p>