<p><img width="250" height="181" alt="" src="parameters/k-v/documents/oecms/2012/megmeter.jpg" style="float: left; border: 0pt none; margin-left: 8px; margin-right: 8px;" data-pnfileid="874" />A  Shell Eco-marathon ötlete 1939-ben pattant ki a cég egyik kutató  laboratóriumában dolgozó tudósok fejéből. Fogadást kötöttek, hogy <b>ki tudja egy liter benzinnel a legnagyobb távolságot megtenni</b>:  az első futamot megnyerő R.J. Greenshields 4,73 l/100 km-es fogyasztást  ért el, amit manapság már könnyen le lehet pipálni valamilyen kisméretű  motort használva, viszont alig egy év alatt, a következő összecsapásra  már 1,57 l/100 km-re szorította le átépített Studebakerének  fogyasztását. 1968-ban mentek be először 1 liter alá, egy Fiat 600-assal  égettek 0,963 l/100 km-es fogyasztásnak megfelelő benzint, 1973-ban  pedig egy Opellel már 0,625 l/100 km lett a legjobb eredmény. 2010 óta  az egyliteres versenyszám rekordját 4896,1 km/literes eredménnyel tartja  a francia Polytech' csapata, és tavaly bővült az E-mobility  kategóriával a verseny. <br /><br />A Shell Eco-marathon idei európai futamait május 17-19. között rendezték Rotterdamban. Magyarországot  öt csapat képviselte a takarékosságról és alternatív hajtásokról szóló  versenyen, melyet az eddigiekkel ellentétben ezúttal városi pályán  rendeztek.<br /><br />Ahogy  a rendes közlekedést, úgy az Eco-marathonon elérhető távokat is nagyban  befolyásolja a bejárandó útvonal, és mivel derékszögű kanyarokkal  építették ki a pályát, amik fogyasztást növelő lassításra és  kigyorsításra is kényszerítik a vezetőket, ezért a csapatok nem igazán  számítottak arra, hogy idén felül tudják múlni korábbi legjobb  eredményeiket. Ráadásul a szűkebb kanyarok miatt a legtöbben a futómű  átépítésére is kényszerültek.<br /><br /><img width="300" height="183" alt="" src="parameters/k-v/documents/oecms/2012/megameter2.jpg" style="border: 0pt none; margin-left: 8px; margin-right: 8px; float: right;" data-pnfileid="873" />Ennek  ellenére a legjobb eredményt elérő magyar csapat saját csúcsát  megdöntve új országos rekordot állított fel: a Kecskeméti Főiskola  gépészmérnök, műszaki menedzser és mérnökinformatikus hallgatókból  alakult GAMF csapata<b> 2696 km-t tett meg Megameter III. névre hallgató járművével, mellyel egyben 2. helyezést ért el</b> a rotterdami verseny benzinhajtású prototípus kategóriájában!<br />A kategória győztese a francia Microjoule-La Joliverie csapata lett <b>2833 km/l teljesítménnyel</b>, a Megameter III. mögött pedig a finn Remmi-Team járműve végzett 2003 km/l-rel, további 40 versenyzőt megelőzve.<br /><br />A  verseny további magyar indulóinak nem sikerült az élvonalban végezni,  azonban ők is elismerésre méltó teljesítményt értek el járműveikkel.<br />Magyarország első középiskolás csapataként indult a Kandó Kálmán Szakközépiskola és Szakiskola <a href="http://eco.kando.kemu.hu/">Kandó Electric</a> nevű csapata, akik elektromos autójukkal az idei rotterdami versenyen  175 km-et teljesítettek 1 kWh energiával. Az Óbudai Egyetem Eco csapata,  az <a href="http://www.oeco.hu/">SAP Racing Team</a> idén is Prototípus kategóriában indult a továbbfejlesztett BANKI05  autóval. A Pécsi Tudományegyetem elektromos autók hidrogénforrású  kategóriájában induló Team Orca versenyautóját egy 1 kW teljesítményű  Proton Exchange Membrane üzemanyagcella látja el energiával. Napelemes  kategóriában pedig a győri Széchenyi István egyetem <a href="http://szenergy.sze.hu/catview/index/id/4553/m/1504">SZEnergy</a> csapata érte el a két értékelhető eredmény közül a második helyet.<br /><br />A rotterdami 2012-es Shell Eco-marathon versenyének részletes eredményei megtekinthetőek az <a href="http://www.shell.com/home/content/ecomarathon/results/2012/">alábbi linken</a>.</p>
<p style="text-align: center;"><img width="500" height="361" alt="" src="parameters/k-v/documents/oecms/2012/megameter1.jpg" data-pnfileid="872" /></p>