<P>2007. március elseje óta Németország bizonyos települései környezetvédelmi zónákat alakíthatnak ki, melyekbe tilos gépkocsival (személygépkocsival, tehergépkocsival, autóbusszal) behajtani. Ezen zónákat a települések külön táblával jelölik. Az elsõ környezetvédelmi zónákat 2008. január elsejétõl Berlinben, Kölnben és Hannoverben vezették be. <BR>Majd ezt követte 2008. 01.12-tõl Dortmund után az ún. „Brackeler Straße" elnevezésû kis környezetvédelmi zóna, valamint 2008.március 1-én a kilenc Baden-württembergi város: Ilsfeld, Leonberg,Ludwigsburg, Man-nheim, Mühlacker, Reutlingen, Schwäbisch-Gmünd, Stuttgart és Tübingen.<BR>A káros anyag kibocsátás által különösen veszélyeztetett területeket a 270.1 számú „ Umweltzone" (Környezetvédelmi zóna) feliratú közlekedési táblával jelzik. Az ehhez szükséges kiegészítõ jelzéseken pedig meghatározzák, hogy melyik gépkocsi milyen színû környezetvédelmi matricával hajthat be az adott zónába. A környezetvédelmi zóna végét a 270.2 számú közlekedési tábla jelöli.</P>
<P align=left><IMG title="" style="MARGIN-RIGHT: 10px" alt="" src="http://www.k-v.hu/parameters/k-v/documents/oecms/Hirlevel/umweltzones.jpg" border=0><IMG style="WIDTH: 184px; HEIGHT: 94px" height=99 src="http://www.k-v.hu/parameters/k-v/documents/oecms/Hirlevel/umweltfrei.jpg" width=215></P>
<P>Környezetvédelmi matrica nélkül nem lehet behajtani a környezetvédelmi zónákba, még akkor sem, ha a gépkocsi kipufogó gázértékei alapján ezt megtehetné. Ezen elõírás megsértése esetén a pénzbírság 40 euró, emellett a gépkocsi vezetõjének egy büntetõ pontot ( Flensburg) is kiszabnak. Ez a külföldön forgalomba helyezett gépkocsikra (személygépkocsira, tehergépkocsira, autóbuszra) is vonatkozik függetlenül attól, hogy mi a célja a zónába történõ behajtásnak, üzleti út vagy turizmus. <BR>Éppen ezért a gépkocsivezetõk számára fontos idõben tájékozódni és megvásárolni a környezetvédelmi matricát, amennyiben 2008. január elsejétõl az elkövetkezõ években és hónapokban környezetvédelmi zónákba kívánnak behajtani.</P>
<P><B>Hol vásárolhatunk matricát?</B></P>
<P>A matricához nem lehet hozzájutni a határátkelőhelyeken. Magyarországon a TÜV SÜD azonnali hatállyal kínálja a finompor-matrica beszerzési lehetőségét.</P>
<P>Németországban a matricákat szervizekben, a forgalmi engedélyt kiállító irodákban és más erre szakosodott szervezeteknél lehet beszerezni. A kiállítási díja 5-10 euró, attól függően, hogy az adott cég mennyit kér az alapdíjon felül magának.A matrica kiadásához szükség van a gépjármű forgalmi engedélyére (a típus és a gyártási év megállapítása érdekében), illetve szükség lehet a gyártónak (márkaképviseletnek) az autó (típus) károsanyag-kibocsátásra vonatkozó adataira.A magyarok akár az interneten keresztül is beszerezhetik a matricát például az innen nyíló oldalon, ahol 30-40 eurót kérnek ezért. Ha nem jön össze, 15 eurót akkor is megtartanak maguknak.</P>
<P><A href="http://www.umwelt-plakette.de/int_ungarn.php?SID=f5mle232k2vvuum9kkvnhsl0d1">http://www.umwelt-plakette.de/int_ungarn.php?SID=f5mle232k2vvuum9kkvnhsl0d1</A></P>
<P>A matricák kiosztását az autók Euro-fokozatához kötik: az Euro 2-es, 3-as és 4-es kategóriájú gépjárművek jogosultak (piros, sárga és zöld matricára). A matrica beszerzésére a turisták mellett a szállítmányozó cégek figyelmét is felhívják.</P>
<P>A Budapesten vagy környékén élőknek egyszerűbb és olcsóbb lehetőség az ÉMI-TÜV SÜD Kft. irodája (1043 Budapest Dugonics u. 11. Tel.: (1)3993601), ahol személyesen lehet igényelni a finompor-matricát. Az irodában másolatot készítenek a személygépjármű eredeti forgalomba helyezési okmányáról, azt elküldik az illetékes németországi szervezethez. A TÜV SÜD Auto Service jóváhagyása után az ügyfél postán kapja meg az ÉMI-TÜV SÜD Kft.-től a matricát. Az ügyintézésért, illetve a matricáért 6 ezer forintot kérnek.A matricák az autó forgalomban tartása alatt korlátlan időre érvényesek, de a matricán szereplő forgalmi rendszámnak meg kell egyeznie a gépjármű rendszámával.</P>
<P>Ha a jármű nem kaphat matricát, akkor költségmentesen tájékoztatják arról a megrendelőt. Ez vonatkozik az 1993.01.01 előtti első forgalomba helyezésű benzinüzemű, valamint 1996.12.31 előtti első forgalomba helyezésű részecskeszűrő nélküli dízelüzemű járművekre. A matrica visszavonásig érvényes.</P>
<P>Mentesülnek a matrica beszerzése alól a két- és háromkerekű gépjárművek, illetve a mozgássérültek szállítására alkalmas járművek - amennyiben a mozgássérült igazolványának jelölése "aG", "H", "BI".</P>
<P>A döntést a német illetékesek azzal indokolják, hogy a városokban az egészségre és a környezetre rendkívül ártalmas finompor harmadát, de forgalmas utak mentén akár felét is a közúti közlekedés adja. Az egészség védelmében született egy európai uniós irányelv, amely megengedi az önkormányzatoknak, hogy - a helyzeten javítandó - környezetvédelmi zónákat létesítsenek, amelyek részben vagy teljes mértékben el lesznek zárva a forgalom elől.</P>
<P>A matrica díja 5500,-Ft, érvényességi időkorlát nincs (de ha a szélvédő cserére szorul, akkor új matricát kell váltani), továbbá jelezte, hogy a vidékiek részére közjegyző által hitelesített okmánymásolat megküldésével postán is kezdeményezhető az eljárás.</P>
<P>&nbsp;</P>