<p><img data-pnfileid="1023" width="100" height="109" alt="" src="parameters/k-v/documents/oecms/2013/hugo.jpg" style="float: left; margin-left: 8px; margin-right: 8px;" />A társaság közleménye szerint, a fuvarozónak a kérelem benyújtásával együtt nyilatkozniuk kell arról, hogy a cég ellen nem folyik csődeljárás, felszámolás, végelszámolás, nincs lejárt tartozása, és a megfelelő hatósági engedélyekkel rendelkezik. A 30 napos elbírálási időszak alatt a NÚSZ kiértékeli az igénylő vállalkozást, a hitelképes fuvarozókat pedig fizetőképességük alapján három csoportba sorolják. Az alacsony kockázatú ügyfélnek nem kell biztosítékot nyújtania, a közepes és a magas kockázatú ügyfeleknek viszont bankgaranciát vagy készpénzóvadékot kell letenniük az előre megállapított elszámolási időszak szerint. Ez lehet heti, kétheti, vagy akár havi elszámolás - közölte Róna Márta.</p>
<p>A HU-GO megtett úttal arányos elektronikus útdíjszedési rendszerben a 3,5 tonnánál nehezebb tehergépjárművek után kell használatarányos útdíjat fizetni.</p>
<p><em>Forrás: MTI</em></p>