<p>A jelenségnek már neve is van: számítógépes látás szindrómának (CVS) hívják, és tünetei között megtalálható a (fejfájás), a száraz, viszkető szem és a (szédülés).</p>
<p>Mivel sok szakmához nélkülözhetetlen a képernyő folyamatos használata, az alábbi tippek segíthetnek elkerülni az ezzel járó kellemetlenségeket:</p>
<p>-&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; Megfelelő világítás. Egy asztali lámpa felállításával máris nagyban csökkenthetjük a szem terhelését</p>
<p>-&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; Megfelelő elhelyezkedés. A legkényelmesebb, ha kicsit lefelé kell néznünk. Próbáljuk minimálisra csökkenteni a fény visszaverődését az ablakokról!</p>
<p>-&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; Pislogás. A képernyő hosszú nézése közben hajlamosak vagyunk elfeledkezni róla, pedig nagyon fontos a könnyképződéshez, ami a szem kiszáradása ellen véd. Figyeljünk rá oda, el ne felejtsük!</p>
<p>-&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; Tartsunk szünetet! Ha megoldható, 20-30 perc gépezés után keressünk egy távolabbi pontot, és azt nézzük legalább fél percig! Ezalatt a szemnek más izmai dolgoznak, és az eddig igénybe vettek pihenhetnek egy kicsit.</p>
<p>-&nbsp;&nbsp;&nbsp;&nbsp;&nbsp;&nbsp;&nbsp;&nbsp;&nbsp; Eddzük a szemet! Számtalan gyakorlat közül válogathatunk, amelyek erősebbé teszik a terület izmait. A legegyszerűbb, ha egyenesen tartott fejjel nyolcasokat írunk le a szemünkkel. Vagy kipróbálhatjuk, hogy a mutatóujjainkat nagyjából 2 és fél centiméterre tesszük egymástól, és egy távolabbi pontot keresve átnézünk a rajtuk, majd újra az ujjainkra fókuszálunk. Ismételjük meg néhányszor a gyakorlatot!</p>
<p><strong>A számítógép előtti munkavégzés és munkavédelmi szabályozása</strong></p>
<p>A számítógép előtti munkavégzés rohamos elterjedése, és az abból fakadó egészségügyi, munkabiztonsági kockázatok szükségessé tették olyan szabályok alkalmazását, amelyek minden olyan munkavállalóra vonatkoznak, akik napi munkaidejükből legalább 4 órán keresztül rendszeresen képernyős eszközt használnak, továbbá az őket foglalkoztató munkáltatókra.</p>
<p>A munkáltató a munkafolyamatokat úgy köteles megszervezni, hogy a folyamatos képernyő előtti munkavégzést óránként legalább tízperces szünetek szakítsák meg, továbbá a képernyő előtti tényleges munkavégzés összes ideje a napi hat órát ne haladja meg. A szabályozásról <a href="http://www.webbeteg.hu/cikkek/jogi_esetek/3107/munkavedelmi-szabalyok-ii.">bővebben itt olvashat!</a></p>