<P>A még tavasszal kísérleti jelleggel az M1-es és M3-as autópályák Budapest felé eső szakaszán bevezetett előzési tilalom pozitív eredményei miatt tervezi a közlekedési tárca kibővíteni a tilalmat más pályaszakaszokra is. A tavaszi intézkedés hatására az M1-es és M3-as ezen szakaszain csökkent a balesetek száma, és mérések szerint a belső sávban 2-3 km/órával megnőtt a kocsik sebessége.</P>
<P>A hosszú távú tervek szerint pedig valószínűleg nemcsak a főváros közelében, de az autópályák más részein is ki fognak jelölni "előzni tilos" részeket.</P>