<b>Rakonczay Gábor az út negyedén van túl, máris világcsúcstartó. A tervezett 20 nap helyett 17 nap alatt ért Las Palmasba, s ezzel máris felállította expedíciója első Világrekordját, hiszen a világon elsőként kenuval, motor és vitorla nélkül, egyedül lehajózott Európából a Kanári-szigetekre. A hihetetlen fizikai és szellemi energiákat követelő út második, nehezebb szakasza kezdődött január 25-én, mikor Gábor Vitéz nevű kenujával elindult Pasito Blanco kikötőjéből, hogy kenuval egyedül szelje át az óceánt. Az viharos időjárással egyedül küzdő hajós napok óta szinte el sem tudja hagyni a kabinját, s ideiglenesen a telefonos kapcsolatot is elvesztette a külvilággal.</b>