Már augusztusban hatályba lép a várakozási tilalom enyhítése: az út menti ingatlan előtt a <b>behajtást akadályozva parkolók</b> nem bírságolhatók, ha a megálláshoz az ingatlan tulajdonosa - vagy az azzal rendelkezni jogosult személy - hozzájárult.<br /><br />A  gyorshajtás további visszaszorítására irányuló KRESZ módosítás  értelmében tilos a közúti közlekedés hatósági ellenőrzését  megakadályozni, megzavarni és az ellenőrzés eredményét befolyásolni.  Vagyis tilos a<b> lézerblokkolók használata</b>, azonban új szabályozás továbbra sem bünteti az ellenőrzést előrejelző eszközök alkalmazását.<br /><br />Két  új rendelkezés pedig a balesetek gyorsabb elhárítását célozza meg: A  KRESZ egy ma is hatályos rendelkezésének pontosításával - baleset vagy  egy gépkocsi kigyulladása esetén - a<b> nem érintett járművek vezetői is kötelesek lesznek a tőlük elvárható módon segítséget nyújtani.</b> Ehhez a rendelkezésükre álló elsősegélynyújtó felszerelést vagy tűzoltó készüléket kell használniuk vagy átadniuk.<br /><br />Látványos újdonság lesz a <b>torlódásoknál alkalmazandó biztonsági folyosó</b> szabályozása. Szeptembertől a két vagy több sávos autópályákon és  autóutakon közlekedőknek - torlódáshoz érve - a legbelső sávban balra,  míg a többi sávokban szorosan jobbra kell húzódniuk.<br />Ezt  a módszert Ausztriában ez év elején vezették be, és már sikerrel  alkalmazzák. Az osztrák sztrádákon közlekedőknek immáron egyértelmű,  hogy a dugó kialakulása után helyet csinálnak középen a rendőrség, a  tűzoltóság, a mentők, az autópálya-karbantartók számára. A mentősáv  hasznosságát valószínűleg a közlekedők is szépen lassan felfogták, azért  is lehetett ilyen gyors a siker. Az akadály elhárítása annál gyorsabban  megtörténik, minél hamarabb tudnak vele foglalkozni az erre hivatottak,  így a dugó is hamarabb oldódik, ez pedig mindenkinek érdeke.
<p style="text-align: center;"><img data-pnfileid="916" width="560" height="372" alt="bizt_foly.jpg" src="parameters/k-v/documents/oecms/OE-News/2012.09.11_365/bizt_foly.jpg" /></p>
<p style="text-align: center;">Fotó: ASFINAG</p>