<p><img src="parameters/k-v/documents/oecms/Hirlevel2017/markazvar6km.jpg" width="398" height="298" data-pnfileid="1286" /></p>
<p>A kicsiny falu sz&iacute;v&eacute;ben tal&aacute;lhat&oacute;, Szent M&aacute;rton tisztelet&eacute;re felszentelt, első r&aacute;n&eacute;z&eacute;sre &bdquo;&aacute;tlagos&rdquo; k&uuml;llemű barokk istenh&aacute;za egyed&uuml;l&aacute;ll&oacute; &eacute;p&iacute;tm&eacute;nyt rejt mag&aacute;ban: a 11. sz&aacute;zadi centr&aacute;lis templom maradv&aacute;nyait, &eacute;s a vele egykor&uacute;, teljes &eacute;ps&eacute;g&eacute;ben &eacute;s sz&eacute;ps&eacute;g&eacute;ben megmaradt, 12. sz&aacute;zadi fresk&oacute;kkal d&iacute;sz&iacute;tett altemplomot.</p>
<p>A 11. sz&aacute;zadban emelt első, 20x20 m&sup2; alaprajz&uacute; templomb&oacute;l igen kev&eacute;s maradt fenn, a jelenlegi templom belsej&eacute;ben tal&aacute;lhat&oacute; viszont egy makett, amely az eredeti &eacute;p&uuml;let rekonstru&aacute;lt kialak&iacute;t&aacute;s&aacute;t mutatja be. A kutat&aacute;sok felt&aacute;rt&aacute;k, hogy ez a templom &ouml;thaj&oacute;s, centr&aacute;lis &eacute;p&uuml;let volt, k&ouml;z&eacute;pen toronnyal. Az &eacute;p&iacute;ttető kir&aacute;lyi rang&uacute; szem&eacute;lyis&eacute;g lehetett, egyes felt&eacute;telez&eacute;sek szerint maga Aba S&aacute;muel, aki uralkod&aacute;sa előtt &eacute;p&iacute;ttette a templomot. A 12-13. sz. fordul&oacute;j&aacute;n a templomot h&aacute;romhaj&oacute;s, kereszt alak&uacute;, rom&aacute;n st&iacute;lus&uacute; istenh&aacute;z&aacute;v&aacute; alak&iacute;tott&aacute;k &aacute;t. A k&eacute;sőbbi sz&aacute;zadok sor&aacute;n is t&ouml;bbsz&ouml;r &aacute;t&eacute;p&iacute;tett&eacute;k, &iacute;gy t&ouml;bbek k&ouml;z&ouml;tt a 15. sz&aacute;zadban, amikor a templom d&eacute;li homlokzat&aacute;ba g&oacute;tikus ablakokat nyitottak 1743-ban jelentősebb &aacute;t&eacute;p&iacute;t&eacute;st hajtottak v&eacute;gre a templomon, melyek k&ouml;lts&eacute;g&eacute;t Grassalkovich Antal fedezte. Ekkor kapta meg mai barokk jelleg&eacute;t. A munk&aacute;latok sor&aacute;n azonban elt&aacute;vol&iacute;tott&aacute;k a templom k&ouml;zep&eacute;nek pill&eacute;rsor&aacute;t, ami k&eacute;sőbb sok gondot okozott. A statikai hib&aacute;k &eacute;s a mennyezet megrepedez&eacute;se miatt 1785-ben ism&eacute;t rekonstrukci&oacute;t hajtottak v&eacute;gre az &eacute;p&uuml;leten. A templom barokk kori berendez&eacute;s&eacute;nek &eacute;rt&eacute;kes darabja a jelenleg jobb oldalon elhelyezett Szent Andr&aacute;s olt&aacute;r. A főolt&aacute;rt &ndash; amely Szent M&aacute;rtont &aacute;br&aacute;zolja &ndash; &eacute;s a sz&oacute;sz&eacute;ket 1839-ben &aacute;ll&iacute;tott&aacute;k fel.</p>
<p>Hossz&uacute; &eacute;vsz&aacute;zadoknak kellett azonban ahhoz eltelnie, hogy kider&uuml;lj&ouml;n, milyen p&aacute;ratlan &eacute;rt&eacute;ket rejt a szent&eacute;ly alatti altemplom, melynek k&ouml;z&eacute;pső szakasz&aacute;t a neves műv&eacute;szett&ouml;rt&eacute;n&eacute;sz-r&eacute;g&eacute;sz Henszlmann Imre fedezte fel 1865-ben: papi temetkezőhely, kripta volt, mindenki elől elz&aacute;rva. Az 1920-30-as &eacute;vekben a h&iacute;res &eacute;p&iacute;t&eacute;sz-restaur&aacute;tor, Lux K&aacute;lm&aacute;n (a lillaf&uuml;redi kast&eacute;lysz&aacute;ll&oacute; tervezője) v&eacute;gzett nagyobb m&eacute;retű &aacute;sat&aacute;st az altemplomban &eacute;s a templomon k&iacute;v&uuml;l. A r&eacute;szletes r&eacute;g&eacute;szeti &eacute;s műeml&eacute;ki kutat&aacute;sok a 60-as &eacute;vektől rendszeress&eacute; v&aacute;ltak, a templomot v&eacute;g&uuml;l az Orsz&aacute;gos Műeml&eacute;ki Fel&uuml;gyelős&eacute;g &aacute;ll&iacute;totta helyre 1983-ban.</p>
<p>Az altemplomba l&eacute;pcsőn lehet lejutni, ahol egyed&uuml;l&aacute;ll&oacute; l&aacute;tv&aacute;nyban &eacute;s &eacute;lm&eacute;nyben lehet r&eacute;sze a bel&eacute;pőnek. A h&uacute;sz m&eacute;ter hossz&uacute; haj&oacute;t szokatlan tagol&aacute;s&uacute;, z&ouml;m&ouml;k, erőteljes oszlopk&ouml;tegek osztj&aacute;k kett&eacute;. Ezek tartj&aacute;k az &eacute;ps&eacute;gben megmaradt kőboltozatot. Haz&aacute;nk legkor&aacute;bbi fresk&oacute;it (&ouml;sszesen 54 alakzatot) őrzik ezek a falak, ehhez hasonl&oacute; festm&eacute;nyek előzm&eacute;nyeit &Eacute;szak-It&aacute;lia biz&aacute;nci hat&aacute;sokat mutat&oacute;, 10-11. sz&aacute;zadi templomaiban tal&aacute;lni. Az apszis boltozat&aacute;n az angyalokt&oacute;l k&ouml;r&uuml;lvett Krisztusnak, a Mindens&eacute;g ur&aacute;nak k&eacute;pe foglalja el a fő helyet a n&eacute;gy evang&eacute;lista jelk&eacute;p&eacute;vel. Az altemplom keleti-nyugati tengely&eacute;ben Krisztus &eacute;let&eacute;t &eacute;s kereszthal&aacute;l&aacute;t &aacute;br&aacute;zolta a festő. A t&ouml;bbi fal-, illetve boltozatfel&uuml;letet &oacute;sz&ouml;vets&eacute;gi alakok d&iacute;szes keretbe foglalt portr&eacute;szerű k&eacute;pei, illetve bibliai&nbsp; jelenetek (pl. K&aacute;in &eacute;s &Aacute;bel t&ouml;rt&eacute;nete) d&iacute;sz&iacute;tik.</p>
<p>Az altemplom kelet fel&eacute; f&eacute;lk&ouml;r&iacute;ves szent&eacute;llyel bőv&uuml;lt, nyugat fel&eacute; egy s&iacute;rkamra ny&iacute;lik belőle, a s&iacute;r k&eacute;t v&eacute;g&eacute;n&eacute;l egy-egy olt&aacute;r maradv&aacute;nyait t&aacute;rt&aacute;k fel. &Eacute;rdekes, hogy a felső templom &eacute;s az altemplom haj&oacute;ja kis, f&eacute;lk&ouml;r&iacute;ves ablakokkal is &ouml;sszekapcsol&oacute;dott, &iacute;gy a h&iacute;vek fentről k&ouml;vethett&eacute;k az altemplomban foly&oacute; szertart&aacute;sokat. Ma is p&aacute;ratlan &eacute;lm&eacute;ny a felső templomban hallgatni a lent sz&oacute;l&oacute; &eacute;neket...</p>
<p>&nbsp;</p>