<P>Régóta tervezik, most meg is valósítják a traffipaxok elhelyezését az M0-áson a gyakori balaestek számának csökkentése érdekében. Az Állalmi Autópálya Kezelő Zrt. és az Országos Rendőrfőkapitányság közösen hirdetett meg pályázatot a Közbeszerzési Értesítőben. Az augusztus 12-ig beérkező ajánlatok nyomán összesen öt helyre telepítenek a mérőberendezések tárolására alkalmas dobozt, de csak két traffipaxot társítanak hozzájuk. Ahogy az M1-esen - ahol hasonló rendszerben működnek az eszközök -, a rendőrség emberei időről időre áthelyezik a sebességmérőket, így az autósok nem tudhatják, melyik dobozban van éppen.</P>
<P>Várhatóan az M5-M7 autópályák között lesz a legtöbb mérőhely, tekintve, hogy itt történik a legtöbbször baleset. Statisztikák szerint a napi 43 ezer járművet áteresztő M0-áson bekövetkezett balesetek 25 százalékánál szerepet játszik a gyorshajtás. </P>