<P>Az utazás során magáncélra (személyes használatra, ajándékozásra) vásárolt, nem kereskedelmi jellegű áruk mozgása általában nincs korlátozva. Kivételek azonban mindig vannak, nézzük melyek ezek.</P>
<P><STRONG><U>EU-n belüli utazásra vonatkozó szabályok</U></STRONG></P>
<P><B><EM>Jövedéki termékek:</EM></B></P>
<P><B><I>Alkoholtermékek</I></B>: maximum 110 liter sör, 20 liter köztes alkoholtermék, (likőrök, stb), 10 liter alkoholtermék (tömény), 90 liter bor (ebből pezsgő legfeljebb 60 liter lehet) mennyiségig nem minősülnek kereskedelmi jellegűnek.</P>
<P><B><I>Dohánytermékek</I></B>: maximum 800 szál cigaretta, 200 db szivar, 400 db szivarka, 1000 gramm fogyasztási dohány mennyiség fér bele a nem kereskedelmi keretbe.</P>
<P>Romániára és Bulgáriára 2009. december 31-ig átmeneti szabályok vonatkoznak, melynek értelmében 200 szálat meghaladó mennyiségú cigaretta esetén a behozott mennyiségről nyilatkozatot kell tenni a vámhatóság részére, és a 200 szál feletti mennyiségre meg kell fizetni a jövedéki adót.</P>
<P><B><EM>Élelmiszer</EM><BR></B>Az EU-n belül utazáskor az élelmiszerek (beleérteve hús- és tejtermékeket is) szállítására nincsenek korlátozások, mert az EU területén szigorú közös állat-egészségügyi szabályok biztosítják, hogy minden az EU-ban forgalomba hozott termék megfeleljen az előírásoknak. Ideiglenes korlátozásokat azonban bármikor bevezethetnek, például, ha az állatállományokat fertőző betegség sújtja.</P>
<P><B><EM>Gyógyszerek<BR></EM></B>A folyamatos gyógyszeres kezelésben részesülők – az utazás időtartamával összhangban – a kezelőorvos által előírt mennyiségű gyógyszert vihetik magukkal, azonban szinte minden oszág tiltja a pszichotróp készítmények bevitelét. Az utazás előtt érdemes tájékozódni arról, hogy az esetlegsen szükséges gyógyszerek az adott országban törzskönyvezettek-e és az ottani gyógyszertárakban beszerezhetőek-e.</P>
<P><B><EM>Háziállatok<BR></EM></B>Amennyiben az uniós állampolgár házi kedvencével (kutya, macsak, görény, stb) kívánja átlépni a határt, úgynevezett állatútlevéllel (pet passport) köteles rendelkezni. Az állatútlevelet a lakóhely szerint illetékes állatorvos adja ki, amennyiben az állat rendelkezik a szükséges védőoltásokkal, és azonosítása tetoválással vagy mikrochippel megoldott. Az állatútlevél egy oltási időszakra érvényes.</P>
<P><B><U>Harmadik országok és az Unió közötti utazásra vonatkozó szabályok</U></B></P>
<P>Vámmentes keret: A vámmentes kereten belül – melyet személyenként 175 euró összértékben határoztak meg – nincs egyéb megkötés, mint hogy az áruk nem szolgálhatnak semmilyen kereskedelmi, gazdasági célt. A kedvezményt nem lehet igénybe venni az olyan termékek vámkezelése során, melyek egyedi értéke meghaladja a 175 eurót.</P>
<P>Harmadik országból behozott termékekre vonatkozó szabályok:</P>
<P><B><EM>Jövedéki termékek:</EM></B></P>
<P><B><I>Alkoholtermékek: </I></B></P>
<P>- a 22 százalékot meghaladó erősségű alkoholtartalmú égetett italok, párlatok: 1 liter</P>
<P>- párlatok, szeszes italok, borok, pezsgők, stb, melyek alkoholtartalma nem haladja meg a 22%-ot: 1 liter, vagy több tétel esetén részarányosan megfelelő mennyiség</P>
<P>- csendes borok: 2 liter</P>
<P><B><I>Dohánytermékek:</I></B> 200 db cigaretta vagy 100 db szivarka vagy 50 db szivar vagy 250 gramm cigarett/pipadohány, vagy a fenti termékekből vegyesen összeállított arányos mennyiségek.</P>
<P><B><EM>Gyógyszerek<BR></EM></B>Az utas személyes szükségleteinek kielégítéséhez szükséges mennyiségben.</P>
<P><B><EM>Élelmiszerek<BR></EM></B>Abban az esetben, ha valaki az EU-n kívülről érkezik, hivatalos állat-egészségügyi okmányok nélkül nem hozhat magával húst, húsipari termékeket, tejet, illetve tejterméket. Ezeket a szabályokat a súlyos állatbetegségek elterjedésének megelőzése érdekében vezették be.</P>
<P><B>Harmadik országba bevihető termékekre vonatkozó szabályok: </B>Ezt az adott országban életben lévő nemzeti szabályozás határozza meg, ezért utazás előtt érdemes tájékozódni a célország magyarországi külképviseleténél.</P>
<P><STRONG><U>Horvátországra vonatkozó speciális szabályok</U></STRONG> <BR><BR>Tekintettel arra, hogy Horvátország nem tagja az Európai Uniónak, az oda utazó magyar állampolgárok esetében az Európai Unión kívülre utazókra vonatkozó szabályok érvényesek. <BR><BR>Élelmiszerek Horvátországba történő bevitele <BR>Utasforgalomban kizárólag 1 kg hús és hústermék, illetve egyéb állati eredetű termék (tojás, tej, sajt, méz). vihető be Horvátországba állatorvosi engedély nélkül.</P>