<P>Összesen tizenhat sebességmérő berendezést telepített az ÁAK Zrt. az autópályákon: három kamera az M0-s autóúton, tizenhárom az M1-es, az M3 és az M7-es forgalmas szakaszain figyelmezteti az autósokat, hogy a megengedettnél gyorsabban hajtanak.</P>
<P>A kijelzők csak figyelmeztető célt szolgálnak, s többnyire elérik, hogy a sofőr legalább addig csökkentse a sebességet, amíg elhalad e berendezések mellett. A rendőrséggel nincsenek összeköttetésben, és nem jelenthetnek alapot gyorshajtásért járó közúti bírság kiszabására. Persze megéri óvatosnak lenni, mert sosem tudhatjuk, hogy a következő kilométereknél már nem egy rendőri kamera fényképez-e be minket.</P>