<P>A horvát rádió és televízió híre szerint az új szakasz Split elkerülésével Omison át Sestanovac faluig tart. A Cetina folyó felett 140 méter hosszú, 28 méter széles és 100 méter magas híd ível át, ezenkívül megépült négy alagút, 10 alul- és felüljáró, két benzinkút pihenőhellyel és üzletekkel. </P>
<P>Ivo Sanader azt mondta, hogy a kormány szemében elsőbbséget élvez az autópálya megépítése egészen Dubrovnikig. Bejelentette, hogy a következő napokban kiírják a pályázatot a Sveti Rok és a Mala Kapela hegység párhuzamos alagútjának megépítésére, ezzel elkerülhető lesz a jelenleg kétirányú alagút környékén a torlódás, különösen hétvégeken.</P>
<P>Augusztus közepére eldől a szárazföld és a Peljesac-félsziget közötti híd vonalvezetésének az ügye is. A magyar határtól Zágrábon, Spliten át Sestanovácig az autópálya díja 207 kunába (7 ezer forint) kerül.</P>
<P>(MTI)</P>