<P>A közlekedési tárca szerint nem jelentene megoldást a zebrák előtti sebességkorlátozás, ahogy az a vasúti átkelőknél sem vált be. A másik oldal viszont arra hivatkozik, hogy egy gyalogos esetében gázolásnál életmentő jelentőségű, hoyg a gépjármű lassított-e, vagyis milyen sebességgel üti el a járókelőt.<BR>Ennek ellenére egyelőre nem számíthatunk a 30-as sebességkorlátozás bevezetésére.</P>Április elejéig mégis fokozott rendőri jelenlétre lehet számítani a zebrák környékén, mert a hatóság ellenőrzéssorozatba kezdett, hogy kikényszerítse az autósoktól a zebrákon közlekedő gyalogosok elsőbbségét. A gyalogosok biztonsága érdekében az akció során azon gyalogos-átkelőhelyeket ellenőrzik kiemelten a rendőrök, amelyek nincsenek biztosítva fényjelző készülékkel. Ezeken a helyszíneken sebességmérő berendezés, illetve más - a szabálysértés dokumentálására alkalmas - eszköz felhasználásával rögzítik a gépjárművezetők által elkövetett szabálysértéseket, majd érkezik a büntetés. <BR>Az akcióval a rendőrség szeretné rávenni a járművezetőket, hogy betartsák a KRESZ-t, és elsőbbséget adjanak a zebrán közlekedő gyalogosoknak.