<p><em>"A vil&aacute;g egy k&ouml;nyv &eacute;s&nbsp;aki nem utazik, az csak egyetlen lapj&aacute;t olvassa&nbsp;el." Szent &Aacute;goston</em></p>
<p>N&eacute;metorsz&aacute;g főv&aacute;ros&aacute;ra sok okb&oacute;l kifoly&oacute;lag tekinthet&uuml;nk a &bdquo;legek&rdquo; metropoliszak&eacute;nt. Egyfelől Eur&oacute;pa egyik legn&eacute;pesebbje a maga 3,5 milli&oacute; lakos&aacute;val. Berlin a politika, m&eacute;dia, kult&uacute;ra &eacute;s tudom&aacute;ny egyik legfontosabb fellegv&aacute;ra a &bdquo;v&eacute;n kontinensen&rdquo;. A v&aacute;ros k&ouml;zismert multikulturalizmus&aacute;r&oacute;l, amit minden bizonnyal annak is k&ouml;sz&ouml;nhet, hogy k&ouml;zel 189 nemzetis&eacute;g! lakja. Itt tal&aacute;lhat&oacute; Lisszabon ut&aacute;n Eur&oacute;pa m&aacute;sodik legnagyobb k&ouml;zparkja, a 223 hekt&aacute;ros Tiergarten (k&ouml;zep&eacute;n Berlin egyik jelk&eacute;p&eacute;vel, a győzelmi oszloppal, melynek tetej&eacute;n a 8,3 m&eacute;ter magas, arannyal bevont K&eacute;tsz&aacute;rny&uacute; Győzelem&nbsp; - a berliniek &aacute;ltal csak &bdquo;Arany Elz&aacute;nak&rdquo; nevezett - szobor &aacute;ll) de alapj&aacute;ban v&eacute;ve is rengeteg a z&ouml;ldfel&uuml;let a n&eacute;met főv&aacute;rosban. Am&uacute;gy is az egyik &bdquo;legz&ouml;ldebben&rdquo; gondolkod&oacute; v&aacute;ros, ahol az emberek k&eacute;tharmada gyalogosan, ker&eacute;kp&aacute;rral vagy t&ouml;megk&ouml;zleked&eacute;si eszk&ouml;z&ouml;k&ouml;n utazik; Berlin egyben a bioboltok eur&oacute;pai &bdquo;főv&aacute;rosa&rdquo; is. &Eacute;s meghat&aacute;roz&oacute; nemcsak a z&ouml;ld-, de a v&iacute;zfel&uuml;let is: a Spree foly&oacute;nak, tavainak &eacute;s haj&oacute;zhat&oacute; csatorn&aacute;inak k&ouml;sz&ouml;nhetően; Eur&oacute;pa legnagyobb beltavi f&uuml;rdől&eacute;tes&iacute;tm&eacute;nye, a Strandbad Wannsee is itt tal&aacute;lhat&oacute;. Kult&uacute;r&aacute;j&aacute;r&oacute;l mindent elmond sz&aacute;mtalan műv&eacute;szeti int&eacute;zm&eacute;nye, mely sz&iacute;nvonalas programok &ouml;z&ouml;n&eacute;t k&iacute;n&aacute;lja nap nap ut&aacute;n. Berlin a nemzetk&ouml;zi műkincs-kereskedelem egyik fő k&ouml;zpontja is, emellett itt tal&aacute;lhat&oacute; a vil&aacute;g leghosszabb szabadt&eacute;ri k&eacute;pt&aacute;ra, az East Side Gallery. Ez ut&oacute;bbi, műv&eacute;szi graffitijeinek k&ouml;sz&ouml;nhetően, a berlini fal megmaradt t&ouml;red&eacute;keinek leg&eacute;rt&eacute;kesebb&eacute; v&aacute;lt, 1,3 km hossz&uacute;s&aacute;g&uacute; r&eacute;sze. A legh&iacute;resebb a Testv&eacute;ri cs&oacute;k c&iacute;mű falgrafika, mely az egykori szovjet vezető, Leonyid Brezsnyev &eacute;s kelet-n&eacute;met &bdquo;koll&eacute;g&aacute;ja&rdquo;, Erich Honecker ilyen vonatkoz&aacute;s&uacute; intim pillanat&aacute;t &ouml;r&ouml;k&iacute;tette meg. Az m&aacute;r csak &bdquo;hab a tort&aacute;n&rdquo;, hogy Eur&oacute;pa leggyorsabb liftje is Berlinben van, ezen kereszt&uuml;l juthatunk fel a modern amerikai nagyv&aacute;rosok &eacute;p&uuml;let&oacute;ri&aacute;sait id&eacute;ző Kollhoff &nbsp;Tower tetej&eacute;re, de a kontinens egyik legnagyobb t&eacute;v&eacute;tornya, a Fernsehturm, - vagy, ahogy a helyiek nevezik: &bdquo;Fogpiszk&aacute;l&oacute;&rdquo; - is itt tal&aacute;lhat&oacute;. Mindk&eacute;t &eacute;p&uuml;letből pazar panor&aacute;ma ny&iacute;lik a v&aacute;rosra. &Eacute;s v&eacute;g&uuml;l, de nem utols&oacute;sorban, pezsgő &eacute;jszakai &eacute;lete miatt Berlin a vil&aacute;g egyik legkedveltebb bulihelysz&iacute;ne is...</p>
<p>Berlin az a v&aacute;ros, ahol a 20. sz&aacute;zadi szocre&aacute;l &eacute;s a legmodernebb 21. sz&aacute;zad, a r&eacute;gi &eacute;s &uacute;j saj&aacute;tos m&oacute;don &ouml;tv&ouml;ződik Ez ut&oacute;bbira kitűnő p&eacute;lda a Potsdamer Platzon tal&aacute;lhat&oacute;, 2000-ben ny&iacute;lt ultramodern Sony Center, mely sokak szerint a jelenkori &eacute;p&iacute;t&eacute;szet egyik leglenyűg&ouml;zőbb p&eacute;ld&aacute;ja Eur&oacute;p&aacute;ban. De p&eacute;ldak&eacute;nt hozhatjuk a Reichstag &eacute;p&uuml;let&eacute;nek gy&ouml;ny&ouml;rű modern kupol&aacute;j&aacute;t, mely az &eacute;p&uuml;let 1993-as fel&uacute;j&iacute;t&aacute;sa folyam&aacute;n &eacute;p&uuml;lt &eacute;s ahonnan szint&eacute;n remek kil&aacute;t&aacute;sban gy&ouml;ny&ouml;rk&ouml;dhet&uuml;nk.</p>
<p>A 13. sz&aacute;zadban alap&iacute;tott Berlin a rendszerv&aacute;lt&aacute;st k&ouml;vető folytonos &eacute;p&iacute;tkez&eacute;sek miatt az egyik leggyorsabban v&aacute;ltoz&oacute; arculat&uacute; v&aacute;ros. A folyamatos &eacute;p&iacute;tkez&eacute;sek egyik oka, hogy a 2. vil&aacute;gh&aacute;bor&uacute; alatt &ouml;sszesen 450.000 tonna bomb&aacute;t dobtak le a v&aacute;rosra, mely s&uacute;lyos k&aacute;rokat szenvedett műeml&eacute;kek ter&eacute;n is. Ezek &uacute;jj&aacute;&eacute;p&iacute;t&eacute;se vagy fel&uacute;j&iacute;t&aacute;sa folyamatos. A 2. vil&aacute;g&eacute;g&eacute;s egyik mement&oacute;ja a Vilmos cs&aacute;sz&aacute;r eml&eacute;ktemplom toronymaradv&aacute;nya melyet a helyb&eacute;liek maguk k&ouml;z&ouml;tt csak &bdquo;Szuvas fog&rdquo;-nak (&bdquo;die Hohle zahn&rdquo;) neveznek (m&eacute;g hogy a n&eacute;meteknek nincs humor&eacute;rz&eacute;k&uuml;k!:-). Az &eacute;p&iacute;tkez&eacute;sek m&aacute;sik fő oka, hogy az 1961-89 k&ouml;z&ouml;tt felh&uacute;zott &eacute;s a megosztotts&aacute;g szimb&oacute;lum&aacute;v&aacute; v&aacute;lt berlini falnak &bdquo;k&ouml;sz&ouml;nhetően&rdquo; a v&aacute;rosr&eacute;szek st&iacute;lusukban igencsak elt&eacute;rő m&oacute;don fejlődtek. Az &uacute;jraegyes&iacute;t&eacute;s &oacute;ta viszont a v&aacute;ros arculat&aacute;nak egys&eacute;ges&iacute;t&eacute;se is c&eacute;l.</p>
<p>Ha Berlint szeretn&eacute;nk alaposabban felfedezni, kiindul&oacute;pontk&eacute;nt mindenk&eacute;pp c&eacute;lszerű az Alfred D&ouml;blin reg&eacute;nye ok&aacute;n is h&iacute;ress&eacute; v&aacute;lt, I. S&aacute;ndor c&aacute;r tisztelet&eacute;re elnevezett Alexanderplatz-ot (vagy &bdquo;Alex-et&rdquo;, ahogy a berliniek emlegetik) v&aacute;lasztani. Nem mintha ez a kicsit NDK-s &bdquo;hangulat&uacute;&rdquo; helysz&iacute;n lenne a főv&aacute;ros legimpoz&aacute;nsabb tere (erre a c&iacute;mre sokkal ink&aacute;bb a Gendarmenmarkt p&aacute;ly&aacute;zhatna a maga rendk&iacute;v&uuml;l sz&eacute;p klasszicista templom&eacute;p&uuml;leteivel), viszont az egyik legfontosabb k&ouml;zleked&eacute;si csom&oacute;pontja a főv&aacute;rosnak.</p>
<p><img src="parameters/k-v/documents/oecms/Hirlevel_2018/februar/berlin.jpg" width="300" height="215" data-pnfileid="1409" /></p>
<p>Berlin legfőbb nevezetess&eacute;ge &eacute;s m&aacute;r csak emiatt is kihagyhatatlan l&aacute;tnival&oacute; az &uacute;jj&aacute;egyes&iacute;t&eacute;st jelk&eacute;pező Brandenburgi kapu. Az &ouml;tny&iacute;l&aacute;s&uacute;, klasszicista st&iacute;lus&uacute; &eacute;p&iacute;tm&eacute;ny tetej&eacute;t az 5 m&eacute;ter magas, n&eacute;gylovas szeker&eacute;n a v&aacute;rosba behajt&oacute;, sz&aacute;rnyas győzelem-istennő &eacute;kes&iacute;ti, bronzba &ouml;ntve. Ez a szobor is sok viszontags&aacute;gnak volt kit&eacute;ve: hol Nap&oacute;leon hurcolta el P&aacute;rizsba, hol v&ouml;r&ouml;s z&aacute;szl&oacute; alatt kapott &aacute;gy&uacute;t&uuml;zet (aminek k&ouml;vetkezt&eacute;ben az eredetiből csup&aacute;n egy l&oacute; feje maradt meg, ami ma az egyik berlini m&uacute;zeumban l&aacute;that&oacute;). A Brandenburgi kaput&oacute;l keletre h&uacute;z&oacute;dik 1,5 km hossz&uacute;s&aacute;gban Berlin legszebb sug&aacute;r&uacute;tja: az Unter den Linden, mely nev&eacute;t a rajta n&eacute;gy sorban v&eacute;gigh&uacute;z&oacute;d&oacute; gy&ouml;ny&ouml;rű h&aacute;rsf&aacute;kr&oacute;l kapta. Itt tal&aacute;lhat&oacute; a vil&aacute;gh&iacute;rű Humboldt Egyetem, ahol t&ouml;bbek k&ouml;z&ouml;tt olyan szem&eacute;lyek oktattak, vagy voltak di&aacute;kok, mint Heinrich Heine, Karl Marx, Otto von Bismarck, Max Planck, Gustav Hertz, Robert Koch, Erwin Schr&ouml;dinger, Werner Heisenberg vagy Albert Einstein...</p>
<p>A műv&eacute;szet rajong&oacute;inak mindenk&eacute;pp k&ouml;telező elzar&aacute;ndokolnia a M&uacute;zeumszigetre. Az &ouml;t m&uacute;zeumb&oacute;l (R&eacute;gi M&uacute;zeum, &Uacute;j M&uacute;zeum, R&eacute;gi Nemzeti Gal&eacute;ria, Bode M&uacute;zeum, Pergamon M&uacute;zeum) &aacute;ll&oacute; kultur&aacute;lis k&ouml;zpont impoz&aacute;ns &eacute;p&uuml;letei a 19-20. sz&aacute;zad első fele k&ouml;z&ouml;tt &eacute;p&uuml;ltek. &Eacute;s t&ouml;bbek k&ouml;z&ouml;tt olyan kincseket őriznek, mint a pergamoni olt&aacute;r &eacute;s az Istar-kapu (Pergamon M&uacute;zeum), Nofertiti kir&aacute;lynő mellszobra (&Uacute;j M&uacute;zeum), Leonardo da Vinci Krisztus felt&aacute;mad&aacute;sa c. alkot&aacute;sa (Bode M&uacute;zeum), Caspar David Friedrich &eacute;s a legnagyobb impresszionist&aacute;k festm&eacute;nyei (R&eacute;gi Nemzeti Gal&eacute;ria). A m&uacute;zeumok szomsz&eacute;ds&aacute;g&aacute;ban &aacute;ll&oacute;, neobarokk st&iacute;lus&uacute;, egykori porosz protest&aacute;ns sz&eacute;kesegyh&aacute;zr&oacute;l, a Berlini D&oacute;mr&oacute;l sem illik itt tart&oacute;zkod&aacute;sunkkor elfeledkezni. A templom alagsor&aacute;ban sz&aacute;mtalan Hohenzollern uralkod&oacute; nyugszik. &Eacute;s ha m&aacute;r Hohenzollernek: berlini vill&aacute;ml&aacute;togat&aacute;sunkat a Charlottenburgi kast&eacute;llyal, a v&aacute;ros legszebb ilyen jellegű &eacute;p&uuml;let&eacute;vel z&aacute;rjuk, ami az egyetlen itt megmaradt Hohenzollern-kast&eacute;lyk&eacute;nt Poroszorsz&aacute;g műv&eacute;szet&eacute;t &eacute;s udvari kult&uacute;r&aacute;j&aacute;t mutatja be a 17. sz&aacute;zadt&oacute;l kezdődően. Kertje az angol &eacute;s a francia st&iacute;lus remekbe szabott &ouml;tv&ouml;zete. Nemcsak turistal&aacute;tv&aacute;nyoss&aacute;g, hanem sok berlini sz&aacute;m&aacute;ra a kikapcsol&oacute;d&aacute;st is jelenti&hellip;</p>