<p>Forradalmi ötlettel állt elő a Umea Institute of Design egy hallgatója, mely  alapjaiban változtatná meg a nagyvárosok útburkolatának javítását. A  Dynapac Red Carpet fantázianévre keresztelt munkagép egy, már jelenleg  is alkalmazott módszert használna az útburkolatok felújítására. <br /><br />A  Hot-In-Place Recycling technológia lényege, hogy a régi útburkolatot a  gép felmarja, mikrohullámok segítségével újra melegíti, majd a  visszanyert aszfalthoz kis mennyiségű friss kötőanyagot keverve ismét  felhasználhatóvá teszi.<br /><br />Az  újdonság nem csupán ennyi, a szerkezet úgy lenne kialakítva, hogy a  burkolat javítása közben az arra haladó járművek a munkagép felett  áthaladva zavartalanul közlekedhetnének tovább, így kikerülve a  munkálatok okozta lezárásokat és dugókat. A technológia segítségével  gyorsan és környezettudatosan lehetne az útszakasz hibáit javítani  fennakadások nélkül. Az ötlet tökéletes, a probléma viszont annyi, hogy a  Dynapac Red Carpet egyelőre csak papíron létezik.<br /><br />Videó a modell működéséről: <a href="http://vimeo.com/44160973">http://vimeo.com/44160973</a><br /><br /></p>
<p style="text-align: center;"><img data-pnfileid="913" width="560" height="372" alt="Drc.jpg" src="parameters/k-v/documents/oecms/OE-News/2012.09.11_362/Drc.jpg" /></p>
<p><i>Forrás: kamionhirek.hu</i></p>