<p>2011. július 1. valóban nagy fordulatot hozott az életünkben.  Ekkor költöztünk át megszokott markazi munkahelyünkről új gyöngyösi telephelyünkre. Az új telep jóval nagyobb, korszerűbb és sok szempontból sokkal kényelmesebb, mint markazi „második otthonunk” volt, de az újat, még ha jobb is, mint a régi volt, meg kell szokni. Munkatársaink nagy irodákban, mégis otthonos körülmények között dolgoznak, s a falra futtatott zöld növények, a sok virág hangulatossá teszik városszéli új fióktelepünket.</p>
<p>Aki még nem járt erre, annak is könnyű megtalálnia minket. Ahogy a sztrádáról lekanyarodunk Gyöngyös felé, a város határában szinte a legelső tábla jelzi: K&amp;V Kft. jobbra. Mi is és a sztráda felől érkező partnereink is sok kilométert spórolnak meg ezzel a költözéssel, ráadásul jóval tágasabb, kellemesebb körülmények között tudjuk fogadni a hozzánk érkező vendégeket. Szolgáltatásaink természetesen nem változtak, ám az, hogy munkatársaink tágasabb, nyugodtabb körülmények között tudnak dolgozni, új fejlesztésekre sarkall minket.</p>
<p>Új telepünkön a szállítmányozás mellett egyre nagyobb hangsúlyt kap a raktározás, és terveinkben, fejlesztéseinkben is egyre fontosabb szerep jut ennek a tevékenységnek, hogy ezen a téren is egyre jobban kielégíthessük partnereink felmerülő igényeit.</p>
<p>A másik új feladat számunkra szervizünk munkájának átalakítása. Mondhatjuk úgy is, hogy szélesre tárjuk a szerviz kapuit. Eddig szinte csak belső használatra, főleg saját gépjármű parkunk számára fenntartott szervizünk nagykorúsodik, vagyis általános lakossági szolgáltatóként is megjelent a gyöngyösi életben. Van olyan partnerünk, aki nagy örömmel használta ki azt a lehetőséget, hogy míg velünk tárgyalt, addig a szervizben elvégezték autója olajcseréjét, így kocsija számára sem volt „holtidő” a parkolás.</p>
<p>Persze egy vállalkozás életében természetes a folyamatos változás, és ez jelenti a fejlődést is. Persze vannak dolgok, amik állandóak. Ha valaki hozzánk jön, azonnal megismeri telephelyünket az ismerős bordó-szürke K&amp;V designról, a barátságos fogadtatásról és környezetről, és természetesen szolgáltatásunk minőségéről.</p>
<p>Reméljük, nemsokára személyesen is találkozunk nálunk, Gyöngyösön! Szeretettel várjuk!</p>
<p>&nbsp;<img width="500" height="333" alt="" src="parameters/k-v/documents/oecms/2011/telep1.jpg" /></p>
<p><img width="500" height="333" alt="" src="parameters/k-v/documents/oecms/2011/telep2.jpg" /></p>
<p><img width="500" height="333" alt="" src="parameters/k-v/documents/oecms/2011/telep3.jpg" /></p>