<p>Bécsben több helyszínen is találunk karácsonyi vásárt.&nbsp; Az első, legnagyobb, és <strong>leghíresebb közülük a Rathaus (Városháza) előtti </strong><strong>Christkindlmark</strong>t, mely a 18. század óta várja a karácsonyi bevásárlásra készülőket. (A vásár sokszor hangoztatott 700 éves története inkább legendának tekinthető). A 20. század elején a Freyung, 1924-től 28-ig a Stephansdom előtti tér, majd a Neubaugürte, az Am Hof, 1949-től 1957-ig a Neubaugürtel adott helyet neki. Jelenlegi helyén, a Rathausplatzon, a bécsi városháza előtt, 1975 óta működik. Bécs karácsonyi piaca november 15. és december 24. között ad lehetőséget a karácsonyi bevásárlásra.</p>
<p><img style="border: 0pt none; float: left; margin-left: 8px; margin-right: 8px;" src="parameters/k-v/documents/oecms/2010regi_mo/christkindlmarkt.jpg" alt="" width="307" height="212" />A hatalmas vásárnak hamisíthatatlan karácsonyi hangulata van: a látogatók úgy érzik magukat, mintha nagyszerűen megkomponált és kivilágított díszletek között sétálva egy karácsonyi színdarab szereplői lennének. Adventi zenék csendülnek fel, csodálatosan feldíszített fenyőfák, és hamisíthatatlan karácsonyi illatok járulnak hozzá a hangulathoz. Az átfázott vásárlók, és nézelődők forralt borral, és egyéb forró italokkal melegíthetik fel magukat. A Christkindlmarkton minden karácsonyi ajándék megkapható: játékok, édességek, karácsonyi díszek, ruhák, ételek, parfümök, bőr- és sportfelszerelések, művészeti alkotások, és minden egyéb.</p>
<p>Ha az ajándékozásban is a hagyományos kézimunkák szerelmesei vagyunk, akkor érdemes ellátogatni a „második” bécsi karácsonyi vásárra, a Freyungnál található <strong>Altwiener Christkindlmarkt</strong>-ra. Itt kizárólag <strong>kézimunkák</strong>at lehet vásárolni - karácsonyfadíszeket, ékszereket, ruhákat, kosarakat, üvegárut. Az immár 23. alkalommal megrendezésre kerülő Altwiener Christkindlmarkt-on bábjáték, és népzene járul hozzá a karácsonyi hangulathoz.</p>
<p>Méretében sokkal kisebb, de ugyancsak <strong>hangulatos karácsonyi vásár</strong> a<strong> </strong><strong>Schönbrunn-nál található Kultur- und Weihnachtsmarkt. </strong>&nbsp;Itt 60 standon osztrák kézimunkákat, és egyéb, természetes anyagból készült autentikus művészeti alkotásokat, játékokat, karácsonyfadíszeket kínálnak. A schönbrunni vásár hangulatához a karácsonyi sütemények, édességek, és a puncs friss illata, valamint kórus által énekelt karácsonyi dalok melódiája járul hozzá. Természetesen a vásár mellett a kastély meglátogatása is további élményt nyújthat számunkra.</p>