<p><img data-pnfileid="927" width="300" height="200" alt="verseny0.jpg" src="parameters/k-v/documents/oecms/OE-News/2012.10.29_372/verseny0.jpg" style="border: 0px none; float: right; margin-left: 8px;" />Napjainkban egyre kiemeltebb szerepet kap a fuvarozóvállalkozások nyereséges működése érdekében az üzemanyag-fogyasztás csökkentése. Ennek legfontosabb tényezője pedig nem más, mint maga a gépkocsivezető.</p>
<p>Ezért a K &amp; V Kft. vezetése idén nyáron a cég 64 tehergépkocsi-vezetőjével végeztette el a Hungarotruck Kft. szakképzett oktatói által tartott elméleti és gyakorlati továbbképzést. Mindezt pedig a kellő ösztönzés céljából egy üzemanyag-fogyasztási versennyel is egybekötötték. Az ünnepélyes díjátadót szeptember 24-én tartottuk cégünk nemrég birtokba vett, korszerű gyöngyösi telephelyén. A fődíjat, egy vadonatúj DAF XF105.410 EEV Super Space Cab nyerges vontatót, mint munkaeszközt, Nyilas Imre nemzetközi gépkocsivezető nyerte el.</p>
<p><b>Kellemeset a hasznossal</b></p>
<p>„Cégünknél különféle szempontok és paraméterek alapján rendszeresen nyomon követjük gépkocsivezetőink munkájának hatékonyságát. A kiértékelések alapján egyértelműen látszik, hogy a megfelelő vezetési stílus, illetve a mai tehergépkocsik korszerű technikájának helyes használata jelentősen befolyásolja az üzemanyag-fogyasztást." - kezdte Varga József, a K &amp; V Kft. ügyvezető igazgatója. „Ezért célul tűztük ki, hogy minden gépkocsivezetőnk elvégezze a Hungarotruck Kft. által kínált továbbképzést. Ennek a folyamatnak a legutóbbi fázisában közel két hónap alatt 64 kollégánk vett részt az oktatásban. Úgy gondoltuk, hogy még eredményesebb lehet a tréning, ha egy játékos házi versennyel kötjük egybe. Persze hosszú távon a cégünk számára elérhető megtakarítás tükrében már korántsem csak játék ez a versengés, ahogyan a gépkocsivezetőinknek sem, hiszen a mindennapokban is jól teljesítőket többféle módon jutalmazzuk."</p>
<p>A verseny kereteiben megtartott oktatás során a gépkocsivezetők egy azonos, száz kilométer hosszú, vegyes összetételű útvonalon, azonos terhelésű, egyforma DAF XF105.410 EEV nyerges szerelvényekkel, nagyon hasonló időjárási és forgalmi viszonyok mellett közlekedtek. Először a saját megszokott stílusukban tették meg a kört, ezt követően részt vettek az elméleti oktatáson, majd a tanultakat a gyakorlatban alkalmazva, az oktatók segédletével újból végighajtottak az útvonalon. Az eredmények kiértékelésénél a tényleges üzemanyag-fogyasztási érték mellett a menetidőt is figyelembe vették.</p>
<p>A versenyt végül összetettben <b>Krigovszky Zoltán</b> nyerte meg, aki vállalkozásunknál belföldön teljesít feladatokat. A nemzetközi gépkocsivezetők közül pedig az első helyezést <b>Nyilas Imre</b> szerezte meg, aki fődíjként mostantól egy vadonatúj DAF XF105.410 EEV Super Space Cab típusú nyerges vontatóval dolgozhat.</p>
<p>„Nagyon örülök a fődíjnak, ugyanis állandó négykezesben járok egy kollégámmal, így ketten kényelmesebben elférünk majd a Super Space Cab fülkében. Persze nemcsak ezért volt hasznos az oktatás, hiszen több új fogást is tanultam, amelyekkel tovább csökkenthetem az üzemanyag-fogyasztást a mindennapos munkám során." – nyilatkozta büszkén Nyilas Imre az ünnepélyes díjátadást követően.</p>
<p>Az eredmények kapcsán pedig igen beszédes adat, hogy az oktatás utáni tesztkörben 5-18 százalékkal kisebb fogyasztást értek el a gépkocsivezetők, míg átlagosan nyolc százalékkal csökkent az üzemanyag-felhasználásuk.</p>
<p>Forrás: DAF Hungarotruck Kft., <a href="http://www.facebook.com/photo.php?fbid=435575253155158&amp;set=a.395621027150581.85932.166618173384202&amp;type=1&amp;theater" target="_blank">K&amp;V International Transport</a></p>
<p><img data-pnfileid="929" width="300" height="200" alt="verseny2.jpg" src="parameters/k-v/documents/oecms/OE-News/2012.10.29_372/verseny2.jpg" style="float: left; margin-left: 10px; margin-right: 10px;" /></p>
<p><img data-pnfileid="928" width="300" height="200" alt="verseny1.jpg" src="parameters/k-v/documents/oecms/OE-News/2012.10.29_372/verseny1.jpg" style="border: 0px none; margin-right: 10px; float: left;" />&nbsp;&nbsp;</p>
<p style="text-align: center;">&nbsp;</p>
<p style="text-align: center;"><img data-pnfileid="930" width="300" height="200" alt="verseny3.jpg" src="parameters/k-v/documents/oecms/OE-News/2012.10.29_372/verseny3.jpg" /></p>