<p><strong>A londoni piros emeletes busz</strong></p>
<p>A hivatalosan AEC Routemasternek (= &bdquo;az &uacute;tvonal ura/ mestere&rdquo;) elnevezett, &aacute;m a helyiek k&ouml;r&eacute;ben csak &bdquo;Big Red Bus&rdquo;-k&eacute;nt emlegetett szem&eacute;lysz&aacute;ll&iacute;t&oacute; alkalmatoss&aacute;gok &eacute;pp&uacute;gy jelk&eacute;p&eacute;v&eacute; v&aacute;ltak London arculat&aacute;nak, mint az ugyancsak piros telefonf&uuml;lke, a brit utcai rendőr (bobby), vagy &eacute;pp a Big Ben. A form&aacute;juk &eacute;s sz&iacute;n&uuml;k miatt egyar&aacute;nt k&uuml;l&ouml;nleges, &uacute;n. double-deckerek elősz&ouml;r 1954-ben tűntek fel a brit főv&aacute;ros utc&aacute;in &eacute;s szinte azonnal n&eacute;pszerűv&eacute; v&aacute;ltak. Ennek oka viszont nem a rendk&iacute;v&uuml;l figyelemfelkeltő k&uuml;lső volt, hanem a praktikus &eacute;s modern kivitelez&eacute;s, valamint az utasok k&eacute;nyelm&eacute;t szolg&aacute;l&oacute; belső elrendez&eacute;s.</p>
<p>Az imm&aacute;r 65 esztendős j&aacute;rművek első darabjait, melyeket 1968-ig gy&aacute;rtottak, a London Transport tervezte. A buszok g&eacute;pezet&eacute;t &eacute;s alkatr&eacute;szeit az&nbsp;Associated Equipment Company&nbsp;(innen az AEC r&ouml;vid&iacute;t&eacute;s) southalli&nbsp;gy&aacute;r&aacute;ban gy&aacute;rtott&aacute;k, m&iacute;g a v&aacute;z &eacute;p&iacute;t&eacute;s&eacute;t &eacute;s a v&eacute;gleges &ouml;sszeszerel&eacute;st a&nbsp;Park Royal Vehicles&nbsp;&uuml;zem&eacute;ben v&eacute;gezt&eacute;k. Az &uacute;n. protot&iacute;pus jellegzetes elemei voltak a busz elej&eacute;be elhelyezett motor, az utast&eacute;rtől elv&aacute;lasztott vezető&aacute;ll&aacute;s &eacute;s a nyitott h&aacute;ts&oacute; peron, melyet a t&aacute;vols&aacute;gi kivitelben z&aacute;rhat&oacute; ajt&oacute;val l&aacute;ttak el. Kifejleszt&eacute;s&uuml;k m&eacute;g 1947-ben kezdőd&ouml;tt el egy m&eacute;rn&ouml;kcsapat: A. M. M. Durran, Colin Curtis &eacute;s Douglas Scott vezet&eacute;s&eacute;vel. A tervezők elsődleges c&eacute;lja a r&eacute;giebbi buszok lecser&eacute;l&eacute;se &eacute;s a trolibuszok kiv&aacute;lt&aacute;sa volt egy k&ouml;nnyedebb szerkezetű, &uuml;zemanyag-takar&eacute;kosabb j&aacute;rműre. A tervez&eacute;s sor&aacute;n a 2. vil&aacute;gh&aacute;bor&uacute; tapasztalatait is felhaszn&aacute;lt&aacute;k, a buszok ugyanis a rep&uuml;lőg&eacute;pgy&aacute;rt&aacute;sban alkalmazott, k&ouml;nnyű szerkezetet biztos&iacute;t&oacute; alum&iacute;niumb&oacute;l k&eacute;sz&uuml;ltek. A k&ouml;zel n&eacute;gy &eacute;s f&eacute;l m&eacute;ter magas, 8,38 m (hossz&iacute;tott v&aacute;ltozatok eset&eacute;n 9,12 m) hossz&uacute; g&eacute;ptest alum&iacute;nium szerkezet&eacute;nek k&ouml;sz&ouml;nhetően mind&ouml;sszesen csak 7,35 tonn&aacute;t nyomott. Az &uacute;j&iacute;t&oacute; sz&aacute;nd&eacute;k azonban itt m&eacute;g nem &eacute;rt v&eacute;get: a kisebb t&ouml;meget biztos&iacute;t&oacute; szerkezet mellett enn&eacute;l a buszn&aacute;l alkalmaztak elősz&ouml;r szervokorm&aacute;nyt, automatikus sebess&eacute;gv&aacute;lt&oacute;t, hidraulikus f&eacute;ket valamint f&uuml;ggetlen ker&eacute;kfelf&uuml;ggeszt&eacute;st. A Routemasterek egyik legkarakteresebb formatervi megold&aacute;sa a f&eacute;loldalas orr r&eacute;sz volt. Az eur&oacute;pai buszokkal ellent&eacute;tben ugyanis a sofőrf&uuml;lke nem a &bdquo;csőr&ouml;s orr" m&ouml;g&ouml;tt, hanem amellett kapott helyet, lehetőv&eacute; t&eacute;ve az &uacute;t k&ouml;nnyű bel&aacute;that&oacute;s&aacute;g&aacute;t &eacute;s az utast&eacute;r n&ouml;vel&eacute;s&eacute;t, amely - m&aacute;sik ikonikus formatervi jellemzők&eacute;nt - nyitott volt, m&eacute;gpedig a c&eacute;lb&oacute;l, hogy az utasok k&ouml;nnyen felugorhassanak a buszra, mik&ouml;zben nem kell időt pazarolni az ajt&oacute; nyit&aacute;s&aacute;val, z&aacute;r&aacute;s&aacute;val. Mivel ez a megold&aacute;s minden praktikuma ellen&eacute;re rendk&iacute;v&uuml;l balesetvesz&eacute;lyesnek bizonyult, k&eacute;sz&uuml;ltek elektronikusan műk&ouml;dtethető ajt&oacute;val felszerelt modellek is, illetve olyanok, amiknek a z&aacute;rhat&oacute; ajtaja a kabin elej&eacute;n helyezkedett el. Ez ut&oacute;bbiak a t&aacute;vols&aacute;gi buszok szerep&eacute;t t&ouml;lt&ouml;tt&eacute;k be.</p>
<p>B&aacute;r a protot&iacute;pus m&aacute;r 1954-ben elk&eacute;sz&uuml;lt, London &uacute;tjain val&oacute; rendeltet&eacute;sszerű haszn&aacute;lata k&eacute;t &eacute;vvel k&eacute;sőbb kezdőd&ouml;tt el az ekkor m&aacute;r hűtőr&aacute;csos homlokfallal is rendelkező j&aacute;rműveknek. A tervező m&eacute;rn&ouml;k&ouml;k fontos c&eacute;lja volt a lehető legt&ouml;bb &uuml;lőhely biztos&iacute;t&aacute;sa g&eacute;ptestben. A hagyom&aacute;nyos&nbsp;v&aacute;rosi kivitelek&nbsp;&ouml;sszesen 64, a hossz&iacute;tott v&aacute;ltozatok 72 utas sz&aacute;m&aacute;ra ny&uacute;jtottak &uuml;lőhelyet. A London Transport&nbsp;jelentős figyelmet ford&iacute;tott a buszok karbantart&aacute;s&aacute;ra is. A Routemasterek &ouml;t&eacute;vente jelentős fel&uacute;j&iacute;t&aacute;son estek &aacute;t, mely sor&aacute;n a buszt majdnem az utols&oacute; csavarig lebontott&aacute;k, &eacute;s csaknem egy teljesen &uacute;j buszt k&eacute;sz&iacute;tettek el helyette.</p>
<p>&Eacute;rdemes megeml&iacute;teni, hogy a vadv&ouml;r&ouml;s/pipacspiros sz&iacute;n mellett k&eacute;sz&uuml;ltek piros-kr&eacute;mfeh&eacute;r, valamint teljesen z&ouml;ld f&eacute;nyez&eacute;sű Routemaster buszok is. Sz&aacute;mos jeles esem&eacute;nyre k&uuml;l&ouml;nleges fest&eacute;ssel h&iacute;vt&aacute;k fel a figyelmet. Ilyen volt&nbsp;II. Erzs&eacute;bet&nbsp;ez&uuml;st &eacute;s arany jubileuma, melyek sor&aacute;n elősz&ouml;r 1977-ben 25 buszt ez&uuml;st, majd 2002-ben 50 buszt aranysz&iacute;nűre f&eacute;nyeztek &aacute;t.</p>
<p>Az Anglia jelk&eacute;p&eacute;v&eacute; v&aacute;lt buszok hanyatl&oacute; peri&oacute;dusa 1979-ben kezdőd&ouml;tt el az Assosiated Equipment Company bez&aacute;r&aacute;s&aacute;val. A Routemasterek sz&aacute;ma egyre cs&ouml;kkent, valamint kevesebb forr&aacute;s jutott a karbantart&aacute;sokra, ez&eacute;rt 1986 ut&aacute;n m&aacute;r nem v&eacute;geztek fel&uacute;j&iacute;t&aacute;sokat. &nbsp;Az 1982-es jelentős jegy&aacute;remel&eacute;st &eacute;s megszor&iacute;t&aacute;sokat k&ouml;vetően elkezdt&eacute;k az &ouml;regebb Routemasterek selejtez&eacute;s&eacute;t, majd a kalauzok l&eacute;tsz&aacute;m&aacute;nak cs&ouml;kkent&eacute;s&eacute;vel tov&aacute;bbi buszokat &aacute;ll&iacute;tottak le. A klasszikus Routemaster buszokat 2005. december 9-&eacute;n v&eacute;gleg kivont&aacute;k a forgalomb&oacute;l, &eacute;s csak k&eacute;t vonalon hagyt&aacute;k őket meg egyfajta nosztalgiaj&aacute;ratk&eacute;nt: a 9-es j&aacute;ratot a Kensington High Street-től Aldwych-ig &eacute;s a 15-&ouml;s j&aacute;ratot a Trafalgar t&eacute;rtől a Tower Hillig.</p>
<p>Ezek ut&aacute;n &uacute;gy tűnt, a Nagy Piros Buszok &ouml;r&ouml;kre eltűnnek London utc&aacute;ir&oacute;l &eacute;s kiz&aacute;r&oacute;lag csak a turistal&aacute;tv&aacute;nyoss&aacute;gok helysz&iacute;neit &eacute;rintő nosztalgiavonalakon fognak felbukkanni. A britek nagy &ouml;r&ouml;m&eacute;re azonban hamarosan elk&eacute;sz&uuml;lt a New Routemaster n&eacute;vre keresztelt ut&oacute;d-modell, ami elődj&eacute;nek formatervi elemeit modern von&aacute;sokkal &ouml;tv&ouml;zve 2012-től k&ouml;zlekedik menetrendszerűen London &uacute;tjain.</p>
<p>Z&aacute;rsz&oacute;k&eacute;nt itt ragadn&aacute;nk meg az alkalmat, hogy Kellemes Kar&aacute;csonyi &Uuml;nnepeket &eacute;s Sikerekben Gazdag &Uacute;j Esztendőt k&iacute;v&aacute;njunk minden Kedves Olvas&oacute;nknak!</p>
<p><strong>&nbsp;</strong></p>