<p>A horvát szabályok pedig némileg jobban kötelezőek a külföldiekre, mint nálunk. Egy jelentősebb sebesség túllépésért akár 600.000 forintnak megfelelő kunára büntethetnek meg. Bár a gépjárművet nem kobozhatják el, de ha nem tudjuk rendezni a számlát, akár elzárásra is változtathatja a pénzbüntetést a rendőrség.<br />A gyorshajtás büntetési tétele 300 és 15.000 kuna (1 kuna = 40 forint) között mozog, Az alkohol fogyasztás megengedett, de 0.5 ezrelék felett, vagy kábítószeres befolyásoltság miatt 500 és 15.000 kuna között lehet a büntetés. Menet közbeni telefonálásért vagy a biztonsági öv nem használatáért 500 kuna a büntetés.</p>
<p>Természetesen más szabálysértések is jelentős büntetést vonnak maguk után. A szakértők azt is tanácsolják, hogy lehetőség szerint ne egyhuzamban tegyük meg a teljes, több száz kilométeres utat, hanem rendszeresen iktassunk be pihenőket. Az elmúlt évek tapasztalatai alapján elmondható, hogy nagyon sok balesetet a fáradság okozott. Természetesen a vízen is vannak betartandó szabályok. A legfontosabb, hogy motorcsónakkal vagy jetskivel legalább 300 méterrel a parttól szabad csak száguldozni.</p>