<p><em>A vil&aacute;g egy k&ouml;nyv &eacute;s aki nem utazik, az csak egyetlen lapj&aacute;t olvassa el." Szent &Aacute;goston</em></p>
<p><strong>R&oacute;ma &ndash; Az &ouml;r&ouml;k v&aacute;ros&hellip;</strong></p>
<p>H&aacute;rom &eacute;vezredes t&ouml;rt&eacute;nelme alatt R&oacute;ma annyi műkincset halmozott fel, hogy mind a mai napig nem siker&uuml;lt valamennyit sz&aacute;m&iacute;t&oacute;g&eacute;pre katalogiz&aacute;lni. Ez a besz&eacute;des adat is igazolja, hogy rem&eacute;nytelen k&uuml;ldet&eacute;s k&eacute;t oldalban &ouml;sszesűr&iacute;teni b&aacute;rmit is a &bdquo;v&aacute;rosok v&aacute;ros&aacute;r&oacute;l&rdquo;, &iacute;gy nem is tesz&uuml;nk erre k&iacute;s&eacute;rletet. Ehelyett kiv&aacute;lasztottuk azt a t&iacute;z nevezetes l&aacute;tnival&oacute;t, amely meg&iacute;t&eacute;l&eacute;s&uuml;nk szerint a legink&aacute;bb meghat&aacute;rozza R&oacute;ma karakteress&eacute;g&eacute;t. Rendezőelv&uuml;nk a kronol&oacute;gia lesz, elsők&eacute;nt az &oacute;korhoz k&ouml;thető l&aacute;tv&aacute;nyoss&aacute;gokat mutatjuk be. <br />Kezdj&uuml;k is &bdquo;r&oacute;mai vak&aacute;ci&oacute;nkat&rdquo; mindj&aacute;rt az antik R&oacute;ma &uuml;tőer&eacute;nek sz&aacute;m&iacute;t&oacute; Forum Romanummal, melynek diadal&iacute;vei &eacute;s oszlopai k&ouml;z&ouml;tt s&eacute;t&aacute;lgatva azokba az időkbe k&eacute;pzelhetj&uuml;k magunkat vissza, amelyben Cicero, Caesar, vagy &eacute;pp Cato &eacute;lt. A m&eacute;g romjaiban is m&eacute;lt&oacute;s&aacute;got &aacute;raszt&oacute; hajdani hatalmi k&ouml;zpontra a jelenkorban a v&aacute;ros mindenkori polg&aacute;rmester&eacute;nek van a legpazarabb r&aacute;l&aacute;t&aacute;sa a Capitoliumon berendezett irod&aacute;j&aacute;b&oacute;l. <br />A Forum Romanumt&oacute;l alig p&aacute;r percnyi s&eacute;t&aacute;ra helyezkedik el a 2007-ben a vil&aacute;g h&eacute;t &uacute;j csod&aacute;ja k&ouml;z&eacute; is bev&aacute;lasztott Amphiteatrum Flavium, vagy ismertebb nev&eacute;n: Colosseum. &Oacute;kori elnevez&eacute;se onnan ered, hogy Flavius Vespasianus cs&aacute;sz&aacute;r rendelte el az anno mind&ouml;ssze 8 &eacute;v alatt! elk&eacute;sz&uuml;lt gigantikus &aacute;rk&aacute;dos &eacute;p&uuml;let megalkot&aacute;s&aacute;t. K&ouml;zkeletűbb nev&eacute;t minden val&oacute;sz&iacute;nűs&eacute;g szerint a k&ouml;zel&eacute;ben kor&aacute;bban fel&aacute;ll&iacute;tott, majd lebontott &oacute;ri&aacute;si, Nero cs&aacute;sz&aacute;rt &aacute;br&aacute;zol&oacute; Colossus szoborr&oacute;l kapta. A grandi&oacute;zus &eacute;p&uuml;let a maga kor&aacute;ban l&aacute;tv&aacute;nyos gladi&aacute;tor- &eacute;s &aacute;llatviadalok sz&iacute;nhely&eacute;&uuml;l szolg&aacute;lt &eacute;s mintegy 80000 n&eacute;zőt volt k&eacute;pes befogadni. K&uuml;l&ouml;n kiemelendő &eacute;rdekess&eacute;g, hogy a Colosseum fa padl&oacute;zat&aacute;t el lehetett t&aacute;vol&iacute;tani majd az als&oacute; cell&aacute;kat v&iacute;zzel megt&ouml;ltve, miniatűr haj&oacute;kkal tengeri csat&aacute;kat tudtak rendezni, tov&aacute;bb&aacute;, hogy a negyedik, legfelső emeleten elhelyezett konzolok hatalmas rudakat tartottak, melyek seg&iacute;ts&eacute;g&eacute;vel az amfite&aacute;trum ar&eacute;n&aacute;j&aacute;t &oacute;ri&aacute;si s&aacute;torral lehetett befedni, &iacute;gy esős időben is lehetett haszn&aacute;lni. Napjainkban a Colosseum &eacute;rdekes m&oacute;don a hal&aacute;lb&uuml;ntet&eacute;s elleni tiltakoz&aacute;s eml&eacute;kműve. 1999 &oacute;ta mindig z&ouml;ld f&eacute;ny&aacute;rban &uacute;szik, ha egy orsz&aacute;g elt&ouml;rli a legs&uacute;lyosabb b&uuml;ntet&eacute;st. A grandi&oacute;zus &eacute;p&uuml;letet &eacute;rdemes &eacute;jszakai vezet&eacute;s keret&eacute;ben bej&aacute;rni, k&uuml;l&ouml;n&ouml;sen egyedi hangulatot &aacute;raszt ilyenkor. <br />R&oacute;ma &oacute;korb&oacute;l fennmaradt &eacute;p&iacute;tm&eacute;nyei k&ouml;z&uuml;l a leg&eacute;pebben a Pantheon v&eacute;szelte &aacute;t az &eacute;vsz&aacute;zadok viharait, melynek kupol&aacute;ja a m&eacute;rn&ouml;ktudom&aacute;ny kiemelkedő csod&aacute;ja, mint&aacute;ul szolg&aacute;lt a Szent P&eacute;ter bazilik&aacute;hoz &eacute;pp&uacute;gy, mint a firenzei d&oacute;mhoz. A kupola 8,3 m &aacute;tm&eacute;rőjű oculus&aacute;n napf&eacute;nyes időben a f&eacute;nynyal&aacute;b szinte dicsf&eacute;nybe vonja a belső teret, &aacute;m esős &eacute;s havas időben is f&ouml;ld&ouml;nt&uacute;li hat&aacute;st kelt. K&uuml;l&ouml;n&ouml;sen &eacute;rdemes felkeresni p&uuml;nk&ouml;sd vas&aacute;rnapkor, amikor r&oacute;zsaszirmok hullnak a kupol&aacute;b&oacute;l, illetve szentest&eacute;n, amikor is galambokat r&ouml;ptetnek fel. Nem mellesleg, itt nyugszik Raffaello, a renesz&aacute;nsz festőg&eacute;niusz, valamint az egys&eacute;ges Olaszorsz&aacute;g első kir&aacute;lya, II. Viktor Emmanuel is. <br />A Bocca della Verit&aacute; vagyis az Igazs&aacute;g sz&aacute;ja egy kerek, szint&eacute;n az antik korb&oacute;l fennmaradt faragott kőkorong, amely a Santa Maria In Cosmedin templom előcsarnok&aacute;ban &aacute;ll. A maszk egy foly&oacute;isten arca &eacute;s egykoron a Cloaca Maxima, az &oacute;kori R&oacute;ma legnagyobb szennyv&iacute;zcsatorn&aacute;j&aacute;nak egyik fedele volt. Sz&aacute;ja hely&eacute;n egy lyuk t&aacute;tong, amelybe az ember bedughatja a kez&eacute;t, &eacute;s ha hazud&oacute;s &ndash; legal&aacute;bbis a legenda szerint &ndash; a fej leharapja a v&eacute;gtagot. A maszk a R&oacute;mai vak&aacute;ci&oacute; c&iacute;mű amerikai filmmel v&aacute;lt igaz&aacute;n h&iacute;ress&eacute; &eacute;s n&eacute;pszerűv&eacute;, ahol Gregory Peck helyezi be kez&eacute;t a sz&aacute;jba, majd elj&aacute;tssza a r&eacute;m&uuml;lt Audrey Hepburnnek, hogy a szobor leharapta azt.<br />A Bernini &aacute;ltal tervezett Szent P&eacute;ter t&eacute;ren &aacute;ll&oacute; &aacute;s az &uacute;jkor hajnal&aacute;n &eacute;p&uuml;lt renesz&aacute;nsz st&iacute;lus&uacute; Szent P&eacute;ter bazilika a vil&aacute;g legnagyobb ilyen jellegű &eacute;p&iacute;tm&eacute;nye. M&eacute;retei elk&eacute;pesztők, belső ter&eacute;be pl. elf&eacute;rne eg&eacute;sz Sopron lakoss&aacute;ga. Az &eacute;p&uuml;leten nem kisebb nagys&aacute;g, mint Michelangelo hagyta ott k&eacute;zjegy&eacute;t, hiszen ő tervezte annak kupol&aacute;j&aacute;t, illetve itt tal&aacute;lhat&oacute; az egyetemes szobr&aacute;szműv&eacute;szet tal&aacute;n leggy&ouml;ny&ouml;rűbb remekműve is, a Pi&eacute;ta, mely egyben Michelangelo egyetlen szign&aacute;lt alkot&aacute;sa. &Eacute;s ha m&aacute;r Michelangelo &eacute;s Vatik&aacute;n, term&eacute;szetesen R&oacute;m&aacute;t egyszerűen tilos elhagyni &uacute;gy, hogy ne n&eacute;zt&uuml;k volna meg a Sixtus-k&aacute;poln&aacute;t, melynek 540 n&eacute;gyzetm&eacute;ter ter&uuml;letű mennyezetfresk&oacute;ja a vil&aacute;g egyik leglenyűg&ouml;zőbb k&eacute;pzőműv&eacute;szeti csod&aacute;ja &eacute;s egyben vil&aacute;g legnagyobb ilyen jellegű alkot&aacute;sa.<br />A barokk kor legismertebb r&oacute;mai alkot&aacute;sa nem &eacute;p&uuml;let, hanem sz&ouml;kők&uacute;t form&aacute;j&aacute;ban gazdag&iacute;tja a v&aacute;rost. Ez pedig nem m&aacute;s, mint Fellini Az &eacute;des &eacute;let c&iacute;mű filmje &aacute;ltal vil&aacute;gh&iacute;rűv&eacute; v&aacute;lt Fontana di Trevi. E monument&aacute;lis &eacute;kszerdoboz Nicola Salvi tervei alapj&aacute;n &eacute;p&uuml;lt, &eacute;s 1762-re k&eacute;sz&uuml;lt el, az&oacute;ta t&ouml;bbsz&ouml;r is restaur&aacute;lt&aacute;k, legut&oacute;bb 2014-15 k&ouml;z&ouml;tt. A vil&aacute;g egyik legh&iacute;resebb, &eacute;s legszebb sz&ouml;kők&uacute;tj&aacute;ba nap-nap ut&aacute;n rengetegen dobnak apr&oacute;p&eacute;nzt, mivel a hiedelem szerint aki h&aacute;ttal, a bal v&aacute;lla felett a jobb kez&eacute;vel p&eacute;nz dob a k&uacute;tba, az visszat&eacute;r R&oacute;m&aacute;ba. A p&eacute;nz&eacute;rm&eacute;kből naponta kb. 3000 Euro gyűlik &ouml;ssze, amelyet a hat&oacute;s&aacute;gok a nap v&eacute;g&eacute;n kiszednek &eacute;s j&oacute;t&eacute;konys&aacute;gi c&eacute;lokra ford&iacute;tanak. (b&aacute;r n&eacute;h&aacute;ny &ouml;tletes tolvaj alkalmank&eacute;nt m&aacute;gneseket haszn&aacute;lva pr&oacute;b&aacute;l lopni belőle). A k&uacute;t k&ouml;z&eacute;ppontj&aacute;ban Neptunus, a tengeristen &aacute;ll egy hatalmas kagyl&oacute;n, k&eacute;t l&oacute; f&ouml;l&eacute; magasodva, melyeket Tritonok vezetnek. Mint fentebb m&aacute;r eml&iacute;tett&uuml;k, a kutat Fellini La dolce vit&aacute;ja tette igaz&aacute;n vil&aacute;gh&iacute;rűv&eacute;. Marcello Mastroianni hal&aacute;lakor, 1996-ban lez&aacute;rt&aacute;k, &eacute;s fekete lepellel bor&iacute;tott&aacute;k a Trevi-kutat, &iacute;gy tisztelegve a legend&aacute;s olasz sz&iacute;n&eacute;sz előtt. <br />Eur&oacute;pa leghosszabb, &eacute;s legsz&eacute;lesebb k&uuml;lt&eacute;ri l&eacute;pcsője, a r&oacute;maiak egyik kedvenc tal&aacute;lkahelye, az &uacute;n. Spanyol l&eacute;pcső 138 l&eacute;pcsőfokb&oacute;l &aacute;ll &eacute;s 1723-1725 k&ouml;z&ouml;tt &eacute;p&uuml;lt. Az&eacute;rt Spanyol l&eacute;pcső a neve, mert itt volt a Szentsz&eacute;k spanyol nagyk&ouml;vet&eacute;nek rezidenci&aacute;ja, ma is itt tal&aacute;lhat&oacute; Spanyolorsz&aacute;g nagyk&ouml;vets&eacute;ge. L&eacute;t&eacute;t nem kis m&eacute;rt&eacute;kben m&eacute;gis egy francia diplomat&aacute;nak, &Eacute;tienne Gueffiernek k&ouml;sz&ouml;nheti, aki 20 ezer scudit adom&aacute;nyozott a meg&eacute;p&iacute;t&eacute;s&eacute;re. Sz&eacute;ps&eacute;ge mellett hangulata is lenyűg&ouml;ző, sokszor sz&oacute;l itt git&aacute;rzene, emellett mindig tele van helyiekkel, turist&aacute;kkal, fiatalokkal, &eacute;s szerelmesp&aacute;rokkal. A l&eacute;pcső az 1585-ben felszentelt Trintia dei Monti templomhoz vezet, mely előtt a Obelisco Sallustiano tal&aacute;lhat&oacute;, R&oacute;ma sz&aacute;mos egyiptomi obeliszkje k&ouml;z&uuml;l az egyik, a l&eacute;pcső alj&aacute;n pedig a hangulatos Piazza di Spagna t&eacute;r l&aacute;that&oacute;. <br />R&oacute;ma legforgalmasabb tere a Piazza Venezia. Itt tal&aacute;lhat&oacute; a II. Viktor Emmanuel eml&eacute;kmű, mely feh&eacute;r alakj&aacute;val &eacute;lesen emelkedik ki a t&eacute;rből. Az eml&eacute;kmű &eacute;p&iacute;t&eacute;s&eacute;nek c&eacute;lja az volt, hogy jelk&eacute;pezze az olasz nemzeti egys&eacute;g megteremt&eacute;s&eacute;nek (Risorgimento) dicsős&eacute;g&eacute;t. Az egyes&uuml;lt Olaszorsz&aacute;g első kir&aacute;ly&aacute;r&oacute;l, II. Viktor Emmanuelről elnevezett eml&eacute;kmű &eacute;p&iacute;t&eacute;s&eacute;nek munk&aacute;latait 1885-ben kezdt&eacute;k, de csak 40 &eacute;v m&uacute;lva fejezt&eacute;k be. B&aacute;r kompoz&iacute;ci&oacute;j&aacute;ban, monumentalit&aacute;s&aacute;ban, k&eacute;ts&eacute;gtelen&uuml;l sugallja az el&eacute;rni k&iacute;v&aacute;nt hat&aacute;st, de legfőbb hib&aacute;ja m&aacute;r eredetileg is az volt, hogy idehelyezt&eacute;k. Meghamis&iacute;tja az egykori v&aacute;rosk&eacute;pet, elz&aacute;rja a Forumot &eacute;s a Capitoliumot a k&ouml;zponti t&eacute;rtől, r&aacute;&uuml;l arra, s az eg&eacute;sz v&aacute;ros felett terpeszkedik. A r&oacute;maiak nincsenek is k&uuml;l&ouml;n&ouml;sebben elragadtatva a szikr&aacute;z&oacute;an feh&eacute;r m&aacute;rv&aacute;ny &eacute;p&iacute;tm&eacute;nytől, ez&eacute;rt sz&aacute;mos g&uacute;nynevet lelem&eacute;nyeskedtek ki r&aacute; az idők sor&aacute;n. Nevezik Vittoriano-nak, R&oacute;ma odvas fog&aacute;nak, esk&uuml;vői tort&aacute;nak, &iacute;r&oacute;g&eacute;pnek, R&oacute;ma nyolcadik halm&aacute;nak (R&oacute;ma a legend&aacute;s h&eacute;t dombra &eacute;p&uuml;lt) sőt m&eacute;g It&aacute;lia legnagyobb vizeld&eacute;j&eacute;nek is...<br />Tizedik nevezetess&eacute;g&uuml;nk a jelenkorba visz &eacute;s hamis&iacute;tatlan r&oacute;mai hangulatot k&iacute;n&aacute;l. Ez a Trastevere-negyed, melynek karizmatikuss&aacute;ga mindenkit rabul ejt. Mag&aacute;val ragad&oacute; hely ez, a maga zegzugos kis utc&aacute;ival, olaszos ny&uuml;zsg&eacute;s&eacute;vel, mediterr&aacute;n sz&iacute;neivel, illatorgi&aacute;j&aacute;val, hiszen egym&aacute;st &eacute;rik itt a kis k&aacute;v&eacute;z&oacute;k, vend&eacute;glők. Ha az &ouml;r&ouml;k v&aacute;ros esszenci&aacute;j&aacute;t keress&uuml;k, ide &eacute;rdemes be&uuml;lni egy cappuccino-ra, egy pizz&aacute;ra, egy finom olasz fagyi vagy bor elfogyaszt&aacute;s&aacute;ra, vagy &eacute;pp egy boh&eacute;m hangulat&uacute; &eacute;jszakai buliz&aacute;sra&hellip;<br />Arrivederci Roma!</p>