<P>A Fővárosi kabinet az eddigi 800-ról 8000 Ft-ra emelné a 3,5 tonnás és azt meghaladó tehergépjárművek behajtásának havi díját. Ez az összeg 1990. óta nem emelkedett. Az így várhatóan befolyó 1 milliárd forintból P+R parkolókat, mélygarázsokat és parkolóházakat épít a főváros.</P>
<P>Kedvezményben részesítik azonban a kevésbé környezetszennyező járműveket. Az EURO 5-ös minősítésű teherautók után csak a díj felét kell majd megfizetni. Az engedélyek az a korábbiakkal szemben ezentúl rendszámokra lesznek érvényesek, ugyanis eddig előfordulhatott, hogy egy engedélyt a vállalat több járműve is használt.</P>
<P>Az eddigi dugót várhatóan csökkenti majd még, hogy jövő nyáron átadják az M0-ás körgyűrű északi Duna-hídját. A forgalom zavartalan biztosítása érdekében addigra 2x2 sávosra bővítik a Külső Váci utat.</P>